title: Lauri Vuorela

text: Lauri Antero Vuorela (27. helmikuuta 1913 Kuopio – 11. joulukuuta 1999 Helsinki) oli professori ja Ilmatieteen laitoksen ylijohtaja 1971–1979.


title: Lauri Vuorela

text: Lauri Vuorelan vanhemmat olivat sokeainkoulun johtaja Gustaf Adolf Vuorela (e. Vikman) ja Aino Maria Rossi. Vuorela tuli ylioppilaaksi Kuopion suomalaisesta lyseosta 1932 ja kouluttautui radiosähköttäjäksi. Kansainvälisen sähköttäjätutkinnon II luokan hän suoritti 1933 ja I luokan 1935. Toimiessaan sähköttäjänä kauppalaivastossa hän kiinnostui jo ensimmäisellä matkallaan trooppisista sääilmiöistä ja alkoi opiskella meteorologiaa Helsingin yliopistossa 1935. Sodissa meteorologina toiminut Vuorela valmistui filosofian kandidaatiksi 1945. Opiskeluaikanaan hän tutustui Vilho Väisälään ja osallistui tämän radiosondiprojektiin. Väisälän ja Erik Palménin kanssa hän osallistui kesällä 1939 meteorologiselle tutkimusmatkalle Atlantin trooppisille vesille. Hän tutki trooppisia sääilmiöitä Ruotsin metrologis-hydrologisessa instituutissa 1946–1950 ja väitteli niistä 1951. Jo vuotta aiemmin hän oli tullut tämän aiheen tutkimusassistentiksi Palménille Suomen Akatemiaan, jossa hän tutki myös numeerista sään ennustamista. 1958 Vuorelasta tuli meteorologian professori Helsingin yliopistoon.


title: Lauri Vuorela

text: Kesäkuun alusta 1971 Vuorela nimitettiin Ilmatieteen laitoksen ylijohtajaksi, kun edellinen johtajan nimikkeellä toiminut Matti Franssila jäi eläkkeelle oltuaan laitoksen johtaja aina vuodesta 1953 asti. Ilmatieteen laitos uudistui merkittävästi Vuorelan aikana, mukaan lukien tietokonejärjestelmien hyödyntäminen ja kansainvälinen yhteistyö muun muassa Keskipitkien sääennustusten Euroopan keskuksen ECMWF:n kanssa, jonka puheenjohtaja hän oli 1977–1979. Vuorela toimi aktiivisesti alansa tutkimuksen piirissä, mukaan lukien "Geophysica" -lehden päätoimittajan työ vuodesta 1960, Suomalaisen Tiedeakatemian yleissihteerin tehtävät 1970–1984 ja useat alan toimikunnat. Hän oli myös Vaisala Oy:n hallituksessa vuodesta 1963. Vuorelan seuraaja Ilmatieteen laitoksen ylijohtajana (1980–2002, vuodesta 1989 pääjohtaja) oli Erkki Jatila.


title: Lauri Vuorela

text: Vuorelan puoliso vuodesta 1943 oli Aino Sofia Laksi (e. Lax, s. 1913).


title: Sõpruse Puiestee

text: Sõpruse Puiestee on vuonna 2002 perustettu virolainen vaihtoehtorock-yhtye, jonka merkitys jäsentensä kautta ylttää laajalle virolaisen rockin historiassa. Tallinnalaisen yhtyeen musiikissa pohjalla ovat Viron 1980-luvun punk-liike, elektroninen musiikki ja klassiset soittimet. Monien muiden virolaiset rockyhtyeiden tapaan kappaleiden sanoitukset pyrkivät olemaan lyyrisesti, eeppisesti ja runollisesti kunnianhimoisia. Runoilijat Marie Myrk ja Kristiina Ehin ovat tehneet joidenkin yhtyeen esittämien kappaleiden tekstit.


title: Sõpruse Puiestee

text: Sõpruse Puiesteen muusikot vaikuttavat edelleen tai ovat aiemmin vaikuttaneet useissa eri virolaisyhtyeissä, kuten Metro Luminal, Vennaskond, Agent M, Under Marié, Tuberkuloited, Alumiinium, Sinu Sädelev Sõber ja Unenäopüüdjad. Näiden erinäisten rinnakaisten yhtyeprojektien ja muusikkopiirien kautta Sõpruse Puiesteen muusikoilla on ollut vaikutuksensa useisiin eri virolaisiin rockyhtyeisiin, kuten sittemmin lopettaneeseen tarttolaiseen Paha Pollyyn.


title: Sõpruse Puiestee

text: Yhtyeessä ovat vaikuttaneet säveltäjä Allan Vainola, sanoittaja Mait Vaik, Andrus Uutsalu, Tõnis Veelmaa, Steve Vanoni, Villu Viirsalu, Merili Varik, Mart Süda, Margus Tammela, Alar Tammela ja Kaupo Kaldmäe. Tähän mennessä neljä viimeksi mainittua ovat jättäneet yhtyeen. Debyyttilevyllä jäseniksi laskettiin myös Erki Kasemets, Pille Kallas, Jan Uuspõld ja Andres Rooväli, jota yhtye ensilevyllään kuvaili olemmassaolonsa ideoijaksi ja identiteetiksi.


title: Sõpruse Puiestee

text: Yhtyeen ensimmäinen pitkäsoitto "Mustale merele" ilmestyi syksyllä 2003. Andres Rooväli kirjoitti sille esipuheen. Itse levy on omistettu Gösta Sundqvistin muistolle. Suomalaismuusikoista kiitoksensa sai myös Matti Inkinen. Levyn nimikkolaulu on omistettu Venäjän ja entisen Neuvostoliiton Mustanmeren-laivastolle, jossa myös moni virolainen neuvostoaikoina palveli. Tämän takia albumin kansivihon laivastohistorian oli kirjoittanut sotahistorioitsija Mati Õun. Kanteen on kuvattu tyylitelty panssarilaiva Potemkinin matruusi, johon myös nimikkolaulun tapaan hitiksi noussut "1905" viittaa. Levyllä kappaleesta on sekä virolainen että venäläinen versio.


title: Sõpruse Puiestee

text: Tietynlainen kristillinen, nimenomaan luterilainen, eetos hallitsi ensimmäistä levyä. Levyn takakansi siteerasi viroksi tunnetun protestanttisen teologin Karl Barthin teosta "Kirkon dogmatiikka". Mait Vaikin kirjoittaman ensiraidan "Ma olen õnnelik, et ihimesed on nii ilusad ja head" sanat on kirjoitettu eräänlaiseksi pieneksi uskontunnustukseksi. Samoin Sõpruse Puiestee ilmoitti levyssään tukevansa Viron evankelis-luterilaisen kirkon (EELK) kirkonrakennusprojektia Viimsissä.


title: Sõpruse Puiestee

text: Yhtye on ilmoittanut nettisivuillaan tahtovansa esittää kappaleillaan filosofis-eksentialistisia kysymyksiä ihmisen elämästä ja maailmasta:


title: Sõpruse Puiestee

text: Idea Sõpruse Puiesteen perustamisesta syntyi jo vuonna 1992. Andres Roosväli kehitteli eräässä Turun laitakaupungissa mielessään sisällöltään, tyyliltään, maailmankatsomukseltaan ja kokoonpanoltaan täydellistä yhtyettä. Vuosien musiikkiuran aikana tämä ajatus muotoitui ja kehittyi. Vaikka nimelle "Sõpruse Puiestee" () voi löytää useita eri merkityksiä, on faktisesti kyseessä neuvostoaikainen kadunnimi, joka on käytössä edelleen Tallinnassa, Koerussa ja Tartossa. Logonaan yhtye käyttääkin Tallinnan kadunnimikylttiä.


title: Sõpruse Puiestee

text: Vuosina 2008–2009 yhtye piti luovan tauon, jonka aikana yhtye keskittyi lähinnä keikkoihin. Vuonna 2010 alkoi yhtye suunnitella uutta pitkäsoittoa ja sen yhteydessä kappaletta "Rahu, ainult rahu", joka lähetettiin Eesti laul-kilpailuun vuonna 2011 sen edeten aina semifinaaliin asti. Laulajan Allan Vainolan lisäksi kappaleessa oli Agent M-yhtyeen entinen solisti Merili Varik. Kaupo Kaldmäe (koskettimet) erosi yhtyeestä vuonna 2007, Alar Tammela (kitara) 2010 ja vuonna 2007 mukaan tullut Margus Tammela samaten vuonna 2010. Saksofonisti Mart Süda lähti pois 2012.


title: Sõpruse Puiestee

text: Yhtye on julkaissut kolme albumia ja yhden DVD:n. Vuonna 2006 Sõpruse Puiestee menestyi televisio-ohjelma "Viron musiikkipalkinto" toiselle sijalle.


title: Sõpruse Puiestee

text: AlbumitSinglet


title: Sõpruse Puiestee

text: DVD


title: Sõpruse Puiestee

text: Musiikkivideot


title: Marko Granholm

text: Marko Granholm (s. 12. marraskuuta 1970 Kangasala) on entinen suomalainen jalkapalloilija. Hän oli pelipaikaltaan keskuspuolustaja tai laitapuolustaja.


title: Marko Granholm

text: Granholm on Tampereen Pallo-Veikkojen kasvatti. Hän nousi 17-vuotiaana TPV:n avauskokoonpanoon vasempana laitapuolustajana I divisioonassa 1988, esiintyen kaikissa paitsi yhdessä sarjaottelussa kauden aikana. TPV:n pudottua II divisioonaan Granholm jatkoi seurassa kahden kauden ajan, kunnes siirtyi 1991 sarjatasoa ylemmäs Pallo-Iiroihin. Vietettyään yhden vuoden Raumalla Granholm palasi kaudeksi 1992 takaisin I divisioonaan nousseen TPV:n riveihin. Hän pelasi jälleen yhtä vaille jokaisessa sarjaottelussa TPV:n noustessa heti ensimmäisellä yrittämällään Veikkausliigaan.


title: Marko Granholm

text: Ensimmäisellä pääsarjakaudellaan Granholm oli TPV:n eniten otteluita pelannut pelaaja. Kaudella 1994 hän kellotti joukkueen toiseksi suurimman minuuttimäärän tamperelaisten voittaessa yllätysmestaruuden vasta toisella liigakaudellaan. Kolmas vuosi pääsarjassa päättyi kuitenkin pettymykseen TPV:n pudotessa sarjatasoa alemmaksi. Granholm jatkoi tärkeänä pelaajana Ykkösessä kolmen kauden ajan ja pelasi vielä TPV:n toistaiseksi viimeisellä liigakaudella 1999 kaikki ottelut joukkueen sijoittuessa viimeiseksi. Yhteensä pääsarjatasolla Granholm esiintyi 114 kertaa.


title: Marko Granholm

text: Granholm edusti Suomen poikamaajoukkueita yhteensä 17 kertaa vuosina 1986–1990.


title: Chad Billins

text: Chad Billins (s. 26. toukokuuta 1989 Marysville, Michigan, Yhdysvallat) on yhdysvaltalainen jääkiekkopuolustaja, joka pelaa Ruotsin SHL-liigan Linköping HC:ssä. Elite Prospects -sivuston Erik K. Pirin mukaan hän on hyökkäävä puolustaja, jonka vahvuuksiin kuuluu syöttäminen, liike ja pelikäsitys. Billinsin heikkouksiin Pirin mukaan kuuluu pieni koko.


title: Chad Billins

text: Billins pelasi kauden 2005–2006 pääasiassa Detroit Little Caesarsin joukkueessa MWEHL-juniorisarjassa, mutta hän debytoi myös NAHL-joukkue Alpena IceDiggersissa, jossa hän vietti kokonaan seuraavan kauden 2006–2007. USHL-joukkue Waterloo Black Hawks varasi Billinsin 24. pelaajana vuonna 2007. Hän siirtyi joukkueeseen kaudeksi 2007–2008 ja sijoittui tehoilla 10+26=36 USHL:n puolustajien pistepörssissä neljänneksi. Billins oli kevään 2008 pudotuspeleissä viidellä osumallaan liigan eniten maaleja tehnyt puolustaja sekä pelipaikastaan huolimatta Black Hawksin paras maalintekijä. Joukkue eteni kauden päätteeksi Clark Cup -finaaleihin saakka, mutta mestaruuden vei kuitenkin Omaha Lancers otteluvoitoin 4-3.


title: Chad Billins

text: Vuodet 2008–2012 Billins kävi Ferris State Universitya. Hän oli viimeisellä yliopistokaudellaan 2011–2012 joukkueen tehokkain puolustaja tehoilla 7+22=29 ja jakoi CCHA:n puolustajien syöttöpörssin voiton MSU:n Torey Krugin kanssa. Billins toimi FSU:n kapteenina ja johdatti joukkueen ensimmäistä kertaa historiassa CCHA:n runkosarjan voittoon. Hänet valittiin kauden päätteeksi liigan skolastisimmaksi urheilijaksi ja ensimmäiseen tähdistökentälliseen.


title: Chad Billins

text: Viimeisen yliopistokautensa päätteeksi huhtikuussa 2012 Billins jatkoi tutussa yliopistokaupungissa Grand Rapidsissa amatööritry-out -sopimuksella AHL-joukkue Grand Rapids Griffinsissa. Hän ei pelannut joukkueessa enää loppukaudella 2011–2012, mutta sai Griffinsiin kauden 2012–2013 kattaneen jatkosopimuksen heinäkuussa. Billinsin tulokaskausi AHL:ssä toi 76 runkosarjaottelussa tehot 10+27=37 sekä 24 playoff-ottelussa tehot 2+12=14. Hän oli runkosarjassa joukkueen tehokkain puolustaja. Billins pelasi kauden aikana myös ssa. Hän voitti kauden päätteeksi Calder Cupin.


title: Chad Billins

text: Heinäkuussa 2013 Billins teki vuoden mittaisen ja kaksisuuntaisen sopimuksen NHL-joukkue Calgary Flamesin kanssa. Hän pelasi kauden pääosin farmijoukkue Abbotsford Heatissa, jonka varakapteenina Billins toimi. Hän oli joukkueen tehokkain puolustaja tehoilla 10+31=41, joilla Billins sijoittui AHL:n puolustajien pistepörssissä kahdeksanneksi. Hän pelasi kauden aikana myös kymmenen NHL-ottelua Flamesissa tehden kolme syöttöpistettä. Billins teki NHL-debyyttinsä 5. marraskuuta 2013 vieraissa Minnesota Wildia vastaan ja sai Flamesin 5-1-tappioon päättyneessä ottelussa syöttöpisteen joukkueensa ainoan maalin tehneen Jiří Hudlerin osumaan.


title: Chad Billins

text: Kaudeksi 2014–2015 Billins siirtyi vuoden mittaisella sopimuksella KHL-joukkue TsSKA Moskovaan, mutta joulukuussa 2014 joukkue purki hänen sopimuksensa. Billins siirtyi viisi päivää myöhemmin loppukauden kattavalla sopimuksella Ruotsiin SHL-joukkue Luleå HF:n paitaan. Kaudeksi 2015–2016 hän siirtyi kaksivuotisella sopimuksella Linköping HC:n riveihin. Billins jakoi tehoilla 7+24=31 koko SHL:n puolustajien pistepörssin voiton Djurgårdens IF:n Linus Hultströmin kanssa. Hultström vei kuitenkin varsinaisen kärkisijan useamman maalin ansiosta. Billins voitti myös liigan tehotilaston lukemalla +27. Pudotuspeleissä hän jakoi Linköpingin sisäisen pistepörssin voiton Broc Littlen kanssa tehoilla 2+2=4.


title: Chad Billins

text: Billins ei pelannut Linköpingissä enää toista sopimuskauttan, sillä hän teki heinäkuussa 2016 vuoden mittaisen ja kaksisuuntaisen sopimuksen NHL-sopimuksen Vancouver Canucksin kanssa. Billins pelasi kauden 2016–2017 kokonaan AHL-joukkue Utica Cometsissa. Hän palasi kaudeksi 2017–2018 kaksivuotisella sopimuksella Linköpingiin. Billins oli neljällä osumallaan joukkueen eniten maaleja tehnyt puolustaja Patrick Mullenin kanssa.


title: Chad Billins

text: Billins edusti Yhdysvaltoja Pyeongchangin olympiakisoissa 2018. Hän pelasi myös Deutschland Cupissa vuonna 2015.


title: Chad Billins

text: Billinsin pikkuveljet Dylan ja Tyler ovat pelanneet myös jääkiekkoa.


title: Watch Out (Alex Gaudinon kappale)

text: Watch Out on italialaisen DJ-tuottaja Alex Gaudinon kappale hänen "My Destination"-debyyttialbumilta, jolla myös duetoi brittiläisartisti Shèna. Sen julkaisi "Rise Italy" albumin kolmantena singlenä 28. tammikuuta 2008. Singlen toinen julkaisu tapahtui UEFA Euro 2008-ottelua varten, kun musiikkivideo sisältää "videopeli" jalkapallo-ottelun, jota pelaavat spandex shortseihin ja toppeihin pukeutuneet rivot naiset. Kappale sisältää samanlaisuuksia Pigbagin kappaleesta "Papa's Got A Brand New Pigbag". Kappaleen vastaavana sanoittajana toimi italialainen DJ-tuottaja Jerma (kreditoimaton).


title: Hollister

text: Hollister voi tarkoittaa ainakin seuraavia:


title: Jonathan Sigalet

text: Jonathan Patrick Sigalet (s. 12. helmikuuta 1986 Vancouver, Brittiläinen Kolumbia, Kanada) on kanadalainen jääkiekkopuolustaja, joka pelaa SHL-joukkue Frölunda HC:ssä.


title: Jonathan Sigalet

text: Elite Prospects -sivuston Erik K. Pirin mukaan Sigalet on luisteluvoimainen puolustaja, jolla on hyvä pelikäsitys ja kahden suunnan vaistot. Hän ei ole luontainen pisteidentekijä, mutta hän avaa peliä hyvin, eikä kaihda fyysisiä vääntöjä.


title: Jonathan Sigalet

text: WHL-joukkue Portland Winterhawks varasi Sigaletin 51. pelaajana vuonna 2001, mutta hän ei kuitenkaan koskaan siirtynyt CHL:ään. Sigalet pelasi kauden 2002–2003 BCHL-joukkue Salmon Arm SilverBacksissa. Hänet valittiin liigan tähdistökentälliseen, tulokkaiden tähdistökentälliseen ja Interior-divisioonan parhaaksi puolustajaksi. Vuosina 2003–2005 Sigalet kävi Bowling Greenin osavaltionyliopistoa. Hänet valittiin kauden 2003–2004 päätteeksi CCHA:n tulokkaiden tähdistökentälliseen ja 14. joulukuuta 2003 liigan viikon tulokkaaksi. Kauden 2004–2005 päätteeksi Sigalet valittiin CCHA:n akateemiseen tähdistökentälliseen.


title: Jonathan Sigalet

text: Boston Bruins varasi Sigaletin neljännellä kierroksella 100. pelaajana . Hän teki jo saman vuoden elokuussa kolmivuotisen tulokassopimuksen joukkueen kanssa ja siirtyi Bruinsin organisaatioon kaudeksi 2005–2006. Sigalet pelasi ensimmäisen sopimuskautensa kuitenkin kokonaan AHL-joukkue Providence Bruinsissa tehden 75 runkosarjaottelussa tehot 9+27=36 sekä kuudessa playoff-ottelussa tehot 2+1=3. Hän oli runkosarjassa joukkueen tehokkain puolustaja. Kaudella 2006–2007 Sigalet pelasi ensimmäisen ja toistaiseksi ainoan NHL-ottelunsa 9. tammikuuta 2007 Ottawa Senatorsia vastaan. Hän sai ottelussa jääaikaa 14.41 minuuttia. Sigalet keräsi ottelussa myös neljä jäähyminuuttia ja hänelle merkittiin teholukema -2. Kausi 2007–2008 hänellä taas eteni kokonaan farmissa.


title: Jonathan Sigalet

text: Toukokuussa 2008 Bruins kauppasi Sigaletin oikeudet Columbus Blue Jacketsille vaihdossa Matt Marquardtiin. Hän siirtyi Blue Jacketsin organisaatioon kaudeksi 2008–2009, jonka Sigalet vietti seuran farmijoukkue Syracuse Crunchissa. Hän pelasi olkapäävamman takia vain 19 ottelua, mutta Sigaletin teholukema +13 oli tästä huolimatta kuitenkin joukkueen paras. Heinäkuussa 2009 hän teki kaksivuotisen ja kaksisuuntaisen jatkosopimuksen Blue Jacketsin kanssa. Myös kaksi seuraavaa kautta eteni kokonaan farmissa. Jälkimmäiseksi kaudeksi 2010–2011 Blue Jacketsin farmijoukkueeksi vaihtui Springfield Falcons, jonka sisäisen tehotilaston voiton Sigalet jakoi Ben Guitén kanssa lukemalla +12.


title: Jonathan Sigalet

text: Kaudeksi 2011–2012 Sigalet siirtyi KHL:n slovakialaiseen laajennusjoukkue Lev Popradiin. Kaudella 2012–2013 hän jatkoi KHL-uraansa taas uudessa slovakialaisessa laajennusjoukkue HC Slovan Bratislavassa. Sigalet oli työsulkuvahvistukset Ľubomír Višňovský ja Andrej Sekera pois lukien eli joukkueen lopullisesta miehistöstä Slovanin tehokkain puolustaja tehoilla 3+9=12. Kesken kolmannen Bratislavan-kautensa 2014–2015, joulukuussa 2014 hän siirtyi kevääseen 2016 asti ulottuvalla sopimuksella Ruotsin SHL:n Luleå HF:ään. Kaudeksi 2016–2017 Sigalet siirtyi kolmivuotisella sopimuksella Frölunda HC:hen. Hän voitti kauden aikana Mestarien liigan mestaruuden.


title: Jonathan Sigalet

text: Sigalet pelasi alle 18-vuotiaiden MM-kilpailuissa vuonna 2004. Hän pelasi myös alle 18-vuotiaiden U-18 Junior World Cupissa vuonna 2004, jolloin Sigalet voitti kultaa.


title: Jonathan Sigalet

text: Sigalet edusti myös Kanadan A-maajoukkuetta Deutschland Cupissa vuonna 2016, jolloin hän jakoi joukkueen sisäisen tehotilaston voiton Kevin Clarkin ja Nick Petersenin kanssa lukemalla +3. Yhteensä Sigalet on pelannut kuusi A-maaottelua tehden kaksi syöttöpistettä.


title: Jonathan Sigalet

text: Sigaletin isoveli Jordan on entinen jääkiekkomaalivahti, joka pelasi myös yhden NHL-ottelun Boston Bruinsissa kaudella 2005–2006. Nykyään hän toimii NHL-joukkue Calgary Flamesin maalivahtivalmentajana.


title: Tunisian presidentinvaali 2014

text: Tunisian presidentinvaali järjestettiin Tunisiassa 23. marraskuuta 2014, kuukausi parlamenttivaalien jälkeen. Koska kukaan ehdokas ei saanut tarvittavaa äänienemmistöä, vaalien toinen kierros järjestettiin 21. joulukuuta 2014 eniten ääniä saaneiden Beji Caid Essebsin ja istuvan presidentin Moncef Marzoukin välillä. Tällöin Beji Caid Essebsi valittiin Tunisian presidentiksi 55,68 prosentilla äänistä.


title: Salon pyhän Ristin tšasouna

text: Salon pyhän Ristin rukoushuone eli tšasouna on Salossa sijaitseva ortodoksinen rukoushuone. Malliltaan se on karjalaistyylinen pyöröhirsitšasouna. Rukoushuone valmistui 1989 ja se vihittiin Pyhän Ristin muistolle 9. syyskuuta 1990. Rukoushuoneen suunnitteli salolainen ortodoksiseurakunnan jäsen Arvo Happo, joka valmisti myös rukoushuoneen puuleikkauskoristukset. Rukoushuoneen ikonit maalasi Margit Lintu. Rukoushuone kuuluu Turun ortodoksiselle seurakunnalle.


title: Heikki Eskelinen (suomentaja)

text: Heikki Eskelinen (s. 1936 Tampere) on suomalainen historiantutkija, tietokirjatoimittaja ja suomentaja. Oppiarvoltaan hän on filosofian tohtori. Ansioistaan suomentajana hänelle myönnettiin vuonna 1999 J. A. Hollon palkinto.


title: Eduardo Costa

text: Eduardo Nascimento Costa (s. 23. syyskuuta 1982 Florianópolis, Brasilia), on brasilialainen jalkapalloilija, pelipaikaltaan puolustava keskikenttäpelaaja. Hän edusti kaudella 2014 Campeonato Brasileiro Série B:n Avaí FC:tä.


title: Eduardo Costa

text: Costa on pelannut pääsarjatasolla Campeonato Brasileiro Série A:n Grêmiossa, São Paulossa ja Vasco da Gamassa, Ranskan Ligue 1:n Bordeauxissa, Marseillessa ja Monacossa sekä Espanjan Primera Divisiónin Espanyolissa.


title: Eduardo Costa

text: Brasilian maajoukkueessa Costa on pelannut seitsemän ottelua vuosina 2001–2003. Hän oli mukana Copa Américassa 2001 ja Maanosaliittojen cupissa 2003.


title: Eduardo Costa

text: Grêmio:


title: Eduardo Costa

text: Bordeaux:


title: Eduardo Costa

text: Espanyol:


title: Eduardo Costa

text: Vasco da Gama:


title: Eduardo Costa

text: ¹ Kauden 2001 tilastot puuttuvat


title: Heta (joki)

text: Heta () on pohjoissiperialainen joki Krasnojarskin aluepiirin alueella. Se on Hatangan vasemmanpuoleinen, lounaasta virtaava latvajoki. 604 kilometrin pituinen Heta saa alkunsa Putoranan laakiolta ja virtaa sitten Taimyrin niemimaan kaakkoisreunalla ja yhtyy Kotuihin. Yhtymäkohdasta alkaa 227 kilometrin mittainen Hatanga.


title: Heta (joki)

text: Joki on jäässä syys-lokakuun vaihteesta touko-kesäkuun vaihteeseen, mutta on kesäisin navigoitavissa.


title: Heta Äijänen

text: Heta Äijänen (s. 17. joulukuuta 1997 Tampere) on suomalainen koripalloilija. Hän edustaa Naisten Korisliigassa pelaavaa Äänekosken Huimaa. Aikaisemmin hän edusti kasvattajaseuraansa Tampereen Pyrintöä sekä Lappeenrannan Catzia.


title: Heta Äijänen

text: Alle kymmenvuotiaana koripallon aloittanut Äijänen on Tampereen Pyrinnön kasvatti. Hän pelasi Pyrinnössä B-tyttöjen SM-sarjaa kaudella 2010–2011 ja A-tyttöjen SM-sarjaa kausilla 2011–2012 ja 2012–2013. Keväällä 2013 hän pelasi myös seuran naisten edustusjoukkueessa I-divisioonassa viidessä ottelussa. Seuraavalla kaudella Äijänen kuului edustusjoukkueen vakiorotaatioon tehden runkosarjassa keskimäärin 5,1 pistettä ja ottaen 3,4 levypalloa ottelua kohden. Pyrintö nostettiin kaudeksi 2014–2015 Naisten Korisliigaan, ja Äijänen teki seuran kanssa pelaajasopimuksen. Alkukauden loukkaantumisista kärsinyt Äijänen teki pääsarjadebyyttinsä 8. marraskuuta Vimpelin Vetoa vastaan, ja ensimmäiset pisteensä hän teki 14. joulukuuta Hyvinkään Pontevaa vastaan. Pyrintö sijoittui runkosarjassa yhdeksänneksi ja putosi kahdeksan parhaan joukkueen pudotuspeleistä. Äijänen pelasi debyyttikautensa naisten pääsarjassa 0,9 pisteen ja 1,2 levypallon ottelukohtaisilla keskiarvoilla. Lisäksi hän pelasi A-tyttöjen I-divisioonassa seitsemän ottelua 10,4 pisteen, 5,9 levypallon ja 2,0 riiston keskiarvoilla.


title: Heta Äijänen

text: Keväällä ja kesällä 2015 Äijänen pysyi terveenä ja nousi takaisin ikäluokkansa maajoukkuepelaajistoon. Elokuussa hän teki jatkosopimuksen Pyrinnön kanssa. Pyrintö jäi Korisliigan viimeiseksi ja putosi I-divisioonaan. Äijäsen peliaika ottelua kohden kasvoi noin 17 minuuttiin, ja hän kirjautti tuossa ajassa keskimäärin 4,0 pistettä ja 2,7 levypalloa. Marraskuussa Äijänen heitti uudeksi naisten pääsarjan piste-ennätyksekseen 14 pistettä ja kirjautti tätä edeltäneessä ottelussa levypalloennätykseen seitsemän. A-tyttöjen SM-sarjassa neljänneksi yltäneen Pyrinnön avausviisikkoon kuulunut Äijänen kirjautti ottelukohtaisiksi koko kauden tilastoikseen 12,6 pistettä, 10,3 levypalloa ja 1,9 pallonriistoa. Hän oli sarjan levypallokuningatar.


title: Heta Äijänen

text: Pyrinnön pudottua pääsarjasta Äijänen teki kesäkuussa sopimuksen Catzin kanssa.


title: Heta Äijänen

text: Äijänen on kuvaillut itseään hyvin liikkuvaksi ja levypalloja ottavaksi pelaajaksi joka puolustaa kovaa ja on heittotaitoinen sekä vahva korin läheisyydessä.


title: Heta Äijänen

text: Äijänen kirjoitti ylioppilaaksi Sammon keskuslukiosta keväällä 2016.


title: Rauman Pyhän Nikolaoksen rukoushuone

text: Rauman Pyhän Nikolaoksen rukoushuone on Raumalla sijaitseva ortodoksinen rukoushuone. Rukoushuone sijaitsee Vanhan Rauman alueella ja on rakennettu osaksi taloa, jonka vanhimmat osat lienevät peräisin 1600-luvulta. Rukoushuone sijaitsee talon toisessa siivessä. Rukoushuone rakennettiin 1955 ja vihittiin käyttöön 2. marraskuuta 1956. Se on pyhitetty pyhälle Nikolaokselle. Rukoushuoneen ikonostaasin ikonit ja osa muista ikoneista on peräisin Turun sotilaskirkosta. Rukoushuone kuuluu Turun ortodoksiselle seurakunnalle.


title: Luettelo Tenavat-animaatioista

text: Tämä on luettelo Charles M. Schulzin Tenavat-sarjakuvaan perustuvista animaatioista. Kaikkien tuotantomaa on Yhdysvallat, ellei toisin mainita. Ennen vuotta 2008 valmistuneet animaatiot ovat Lee Mendelsonin tuottamia ja Bill Meléndezin animaatiostudiolla tehtyjä. Vuoteen 1992 saakka kaikki televisioanimaatiot myös tehtiin CBS-kanavalle.Huomautukset


title: Luettelo Tenavat-animaatioista

text: Useat Schulzin elinaikana "Tenavista" tehdyt dokumentit sisälsivät pätkiä muualla esittämätöntä animaatiota. Uutta materiaalia sisältäneitä dokumentteja olivat muun muassa "A Boy Named Charlie Brown" (1963), "Charlie Brown and Charles Schulz" (1969), "Happy Anniversary, Charlie Brown" (1976), "Happy Birthday, Charlie Brown" (1979), "You Don't Look 40, Charlie Brown" (1990) ja "Here's to You, Charlie Brown: 50 Great Years" (2000). Mendelson ja Meléndez tuottivat myös 1970- ja 1980-luvuilla joitain "Tenavat"-aiheisia lyhyitä valistusfilmejä. Lisäksi sarjan hahmot ovat esiintyneet animoituina sadoissa erilaisia tuotteita mainostaneissa tv-mainoksissa.


title: Heikki Eskelinen

text: Heikki Eskelinen on seuraavien henkilöiden nimi:


title: Ria Öling

text: Ria Öling (s. 15. syyskuuta 1994 Vaasa) on suomalainen jalkapalloilija, joka edustaa kaudella 2018 tanskalaista Brøndby IF:ää. Hän on aiemmin pelannut pääsarjatasolla vantaalaisessa PK-35:ssä ja Turun Palloseurassa sekä ulkomailla espanjalaisessa Santa Teresa CD:ssä.


title: Ria Öling

text: Öling aloitti jalkapalloilun vaasalaisessa FC Sportissa jo esikouluikäisenä ja siirtyi vuonna 2009 Vasa IFK:n riveihin, jossa hän esiintyi seuran edustusjoukkueessa Naisten Kakkosessa jo 14-vuotiaana. Kauden 2012 Öling pelasi PK-35, mutta palasi vuoden kuluttua kotikaupunkiinsa Ykköseen nousseeseen VIFK:hon. Joulukuussa 2013 hän teki sopimuksen Turun Palloseuran kanssa.


title: Ria Öling

text: Vuonna 2013 Öling valittiin Ykkösen pohjoislohkon parhaaksi pelaajaksi. Kaudella 2014 hänet nimettiin kahdesti Naisten Liigan kuukauden pelaajaksi ja kauden päätyttyä Öling valittiin myös Vuoden liigapelaajaksi.


title: Ria Öling

text: Öling edusti ensimmäisen kerran Suomen ikäkausimaajoukkueita vuonna 2009. Hän oli mukana Suomen joukkueessa vuoden 2013 alle 19-vuotiaiden EM-kilpailuissa sekä vuotta myöhemmin alle 20-vuotiaiden MM-lopputurnauksessa. A-maajoukkueen testileirille Öling valittiin ensimmäisen kerran marraskuussa 2014, ja ensimmäisen A-maaottelunsa hän pelasi helmikuussa 2015. Huhtikuun 2018 loppuun mennessä hän on pelannut 21 naisten maaottelua. Ensimmäisen maaottelumaalinsa hän teki syyskuussa 2015 EM-karsintaottelussa Montenegroa vastaan, toisen tammikuussa 2017 Slovakiaa vastaan ja kolmannen kesäkuussa 2017 Kiinaa vastaan.


title: Naisten Liiga -kausi 2015

text: Naisten Liiga -kausi 2015 oli vuonna 2006 perustetun jalkapallon Naisten Liigan yhdeksäs kausi. Kaikkiaan jalkapallon naisten Suomen mestaruudesta pelattiin 45. kerran.


title: Naisten Liiga -kausi 2015

text: Hallitseva mestari PK-35 voitti myös vuoden 2016 mestaruuden, liiganousija Ilveksen sijoittuessa hopealle ja Åland Unitedin pronssille. Liigasta putosivat VIFK ja Merilappi United, joiden tilalle nousivat TiPS ja ONS. VIFK oli tammikuussa nostettu sarjaan täydennysmenettelyn kautta, kun Kokkola Futis 10 ei täyttänyt liigalisenssiin vaadittavia taloudellisia kriteerejä.


title: Naisten Liiga -kausi 2015

text: Naisten Liigan kausi 2015 pelattiin kymmenen joukkueen kaksinkertaisena alkusarjana, jonka jälkeen kkusi parasta jatkoivat ylemmässä loppusarjassa ja neljä huonointa alemmassa loppusarjassa. Ylempi loppusarja pelattiin yksinkertaisena ja alempi kaksinkertaisena, niin että alkusarjan pisteet laskettiin mukaan molemmissa sarjoissa. Alemman loppusarjan neljänneksi sijoittunut putosi Naisten Ykköseen kaudeksi 2016 ja kolmas karsi liigapaikastaan Ykkösen toiseksi sijoittuneen kanssa.


title: Naisten Liiga -kausi 2015

text: ONS nousi Naisten Liigaan kaudeksi 2016 yhteismaalein 5–1.


title: Naisten Liiga -kausi 2015

text: Naisten Liigan kuukauden pelaajan valitsee Jalkapallon Pelaajayhdistys.


title: Aasianlehväkala

text: Aasianlehväkala ("Nandus nebulosus") ahvenkaloihin kuuluva aasialainen kala. Niitä pyydystetään akvaariokaloiksi.


title: Aasianlehväkala

text: Aasianlehväkala kasvaa 12 cm pitkäksi. Sen vartalonmuoto muistuttaa lehteä, ja väritys on ruskeankirjava.


title: Aasianlehväkala

text: Aasianlehväkaloja tavataan Kaakkois-Aasian sisävesillä: Sumatralla, Jaavalla, Borneolla, Malajin niemimaalla, Kaakkois-Thaimaassa ja Kambodžan lounaisosassa. Ne elävät seisovissa ja hitaasti virtaavissa makeissa vesissä kuten joissa, soissa, järvissä ja lammissa.


title: Aasianlehväkala

text: Aasianlehväkalat elävät yksikseen, ja piiloutuvat ympäristöönsä kuollutta lehteä muistuttavan ulkonäkönsä avulla. Ne syövät pieniä kaloja ja äyriäisiä.


title: Arabiansäppikala

text: Arabiansäppikala ("Rhinecanthus assasi") on säppikaloihin kuuluva kala.


title: Arabiansäppikala

text: Arabiansäppikala kasvaa 30 cm pitkäksi. Kalan yleisväri on vaaleanruskea tai kellertävä ja muuttuu asteittain valkoiseksi kohti vatsapuolta. Siinä on selvärajaisia, kuin siveltimellä vedettyjä juovia, joista yksi ryhmä kulkee päälaen yli silmästä toiseen, toinen silmistä kiduksiin ja kolmas kiduskannesta suun yli toiselle puolelle. Huulet ovat kirkkaan keltaiset ja niiden reunassa on vaaleansininen ohut rajaus. Peräaukon ympärillä on oranssi läikkä. Kalan näyttävän kuvioinnin takia sitä kutsutaan englanniksi joskus samalla nimellä kuin Indopasifisella merialueella elävää sukulaistaan picassokalaa "Rhinecanthus aculeatus".


title: Arabiansäppikala

text: Arabiansäppikala elää koralliriutoilla Intian valtameren länsiosissa Punaiseltamereltä Omaninahdelle ja Persianlahdelle.


title: Arabiansäppikala

text: Arabiansäppikalaa voi pitää suurehkossa (yli 680 litraa) meriakvaariossa, jossa on kivien muodostamia luolia. Se tarvitsee monipuolista eläinruokaa, johon kuuluu myös kovakuorisia äyriäisiä, joiden avulla se hoitaa jatkuvasti kasvavia hampaitaan.


title: Gallia Transalpina

text: Gallia Transalpina oli Rooman valtakuntaan kuuluvan Gallian osa, joka oli Roomasta katsottuna Alppien toisella puolella. Sen alue ulottui pohjoisessa Pohjanmerelle, lännessä Atlantille, etelässä Välimerelle ja idässä Alpeille eli Gallian toisen osan Gallia Cisalpinan rajalle. Gallia Transalpina jaettiin edelleen kolmeen osaan: Gallia Aquitania, Gallia Narbonensis ja Gallia Lugdunensis.


title: Promiscuous

text: Promiscuous on kanadalaisen laulaja-lauluntekijä Nelly Furtadon kappale hänen kolmannelta, Loose-studioalbumilta. Kappaleella vierailee yhdysvaltalainen tuottajaräppäri Timbaland. Kappaleen sanoittivat Furtado, Timothy "Attitude" Clayton, Timbaland sekä Nate "Danja" Hills, joista kaksi viimeisintä myös tuottivat sen. Kappaleen sanoitukset, jotka Furtado ja Clayton pääosin kirjoitti, kertoo keskustelusta miehen ja naisen välillä, jotka kutsuvat toisiaan promiskuiteeteiksi.


title: Promiscuous

text: "Promiscuous" julkaistiin "Loose"-albumin johdantosinglenä Yhdysvalloissa alkuvuodesta 2006 sekä toisenlaisena versiona kaikkialla muualla maailmassa saman vuoden puolivälissä latinalaista amerikkaa lukuun ottamatta, jossa se puolestaan julkaistiin vasta loppuvuodesta. Myöhemmin singlejulkaisu sisälsi 29. heinäkuuta 2008 uudelleenjulkaistun in.


title: Promiscuous

text: Kappale sai pääosin positiivisen vastaanoton, joidenkin kriitikkojen pitäessä sitä "Loosen" kohokohtana. "Promiscuous" oli kansainvälinen menestys ja siitä tuli Furtadon ensimmäinen kappale, joka on saavuttanut Yhdysvalloissa listan kärjen. Se on myös ensimmäinen kanadalaisen naisartistin kappale, joka saavutti Billboard Hot 100-listan kärjen sitten R. Kellyn ja Celine Dionin vuonna 1998 julkaistun I'm Your Angelin. Kappale saavutti listan kärjen myös Uudessa-Seelannissa sekä pääsi kymmenen parhaan joukkoon monilla Euroopan singlelistoilla.


title: Promiscuous

text: Kappale voitti vuoden 2006 Billboard Music Awardsissa kategoriassa "Vuoden paras pop-single" sekä oli ehdolla 49:ssä vuosittaisessa Grammy-palkintogaalassa kategoriassa "Paras pop-duetto vokaaleilla". Kappaleen musiikkivideolla nähdään kohtauksia Furtadosta sekä Timbalandista, jota Furtado kuvailee "sanalliseksi ping-pong peliksi". Videolla esiintyy cameo-roolissa myös Keri Hilson, Justin Timberlake ja Brian Myles.


title: Juha Berglund

text: Juha Tapio Berglund (s. 19. toukokuuta 1959 Helsinki) on suomalainen viinialan yrittäjä, tietokirjailija ja Nanso Group Oy:n hallituksen puheenjohtaja. Hän on koulutukseltaan kauppatieteiden maisteri.


title: Juha Berglund

text: Juha ”Pokku” Berglund perusti viini- ja keittiötarvikkeita myyvän Decanter-liikkeen Helsinkiin vuonna 1987. Pari vuotta myöhemmin hän perusti Viini-lehden, joka oli aluksi Decanterin asiakaslehti. Hän omistaa sisarensa kanssa viinitila Château Carsinin Ranskan Bordeaux’ssa. Vuodesta 1999 hän on Antti Rinta-Huumon kanssa julkaissut vuosittaista "Viinistä viiniin" -opasta.


title: Juha Berglund

text: Berglund on toiminut sukunsa omistamassa Nanso Groupissa hallituksen varapuheenjohtajana vuodesta 1989 alkaen ja toimii nykyisin hallituksen puheenjohtajana.


title: Juha Berglund

text: Juha Berglundin isä oli kapellimestari Paavo Berglund.


title: Kuningatarsäppikala

text: Kuningatarsäppikala ("Balistes vetula") on säppikaloihin kuuluva kala.


title: Kuningatarsäppikala

text: Kuningatarsäppikala kasvaa 30 cm, joskus jopa 60 cm pitkäksi. Sillä on sinertävä tai vihertävänharmaa pohjaväri, oranssinsävyinen pää ja vatsa ja sinisiä kuvioita.


title: Kuningatarsäppikala

text: Kuningatarsäppikala elää Atlantin valtameressä.


title: Kuningatarsäppikala

text: Kuningatarsäppikalat elävät koralliriutoilla ja kivikkopohjien päällä. Ne muodostavat joskus parvia, mutta niitä tavataan myös yksinään. Ne pyydystävät merisiilejä puhaltamalla vettä niiden päälle jolloin merisiili kaatuu, ja kala pääsee käsiksi sen lyhytpiikkiseen vatsapuoleen.


title: Kuningatarsäppikala

text:
Kuningatarsäppikalaa voi pitää erittäin suuressa meriakvaariossa, jossa on kivien muodostamia luolia.
Se on suurin akvaarioihin myytävä laji, ja vaikka se ei ole yhtä aggressiivinen kuin aaltosäppikala, se yleensä syö kaikki muut saman altaan eläimet, siirtelee sisustukseen käytettyjä kiviä ja saattaa purkskella sähköjohtojakin.
Kuningatarsäppikala tarvitsee monipuolista eläinruokaa, johon kuuluu myös kovakuorisia äyriäisiä, joiden avulla se hoitaa jatkuvasti kasvavia hampaitaan.


title: Ulappasäppikala

text: Ulappasäppikala ("Canthidermis sufflamen") on säppikaloihin kuuluva kalalaji.


title: Ulappasäppikala

text: Ulappasäppikala voi kasvaa jopa 65 senttimetrin pituiseksi. Sillä on ruskeanharmaa pohjaväri ja suuri ruskea läikkä selkäevän tyvessä.


title: Ulappasäppikala

text: Ulappasäppikala elää Atlantin valtameressä koralliriuttojen läheisyydessä 5–30 metrin syvyydessä. Esiintymisalueeseen kuuluvat Kap Verde sekä São Tomé ja Príncipe.


title: Ulappasäppikala

text: Ulappasäppikalat elävät koralliriuttojen merenpuoleisilla jyrkänteillä ja syövät isokokoista eläinplanktonia.


title: Bayern (F217)

text: Bayern (runkonumero F217) on Saksan laivaston Brandenburg-luokan fregatti, joka otettiin palvelukseen 1996.


title: Bayern (F217)

text: Alus tilattiin Blohm + Vossin, Thyssen Nordseewerken ja HDW:n yhteenliittymältä. Sen köli laskettiin 16. joulukuuta 1993 Thyssen Nordseewerken telakalla ja alus laskettiin vesille 30. kesäkuuta 1994. Alus otettiin palvelukseen 15. kesäkuuta 1996.


title: Bayern (F217)

text: Alus on palveluksessa 2014.


title: Mecklenburg-Vorpommern (F218)

text: Mecklenburg-Vorpommern (runkonumero F218) on Saksan laivaston Brandenburg-luokan fregatti, joka otettiin palvelukseen 1996.


title: Mecklenburg-Vorpommern (F218)

text: Alus tilattiin Blohm + Vossin, Thyssen Nordseewerken ja HDW:n yhteenliittymältä. Sen köli laskettiin 23. marraskuuta 1993 Bremer Vulcanin telakalla ja alus laskettiin vesille 23. helmikuuta 1995. Alus otettiin palvelukseen 1. joulukuuta 1996.


title: Mecklenburg-Vorpommern (F218)

text: Alus on palveluksessa 2014.


title: Guilherme (jalkapalloilija, 1974)

text: Guilherme de Cássio Alves eli Guilherme (s. 8. toukokuuta 1974 São Paulo, Brasilia) on brasilialainen entinen jalkapalloilija, pelipaikaltaan hyökkääjä. Peliuransa jälkeen hän on toiminut valmentajana.


title: Guilherme (jalkapalloilija, 1974)

text: Guilherme pelasi urallaan pääsarjatasolla Brasilian Campeonato Brasileiro Série A:n São Paulossa, Grêmiossa, Vasco da Gamassa, Atlético Mineirossa, Corinthiansissa, Cruzeirossa ja Botafogossa, Espanjan Primera Divisiónin Rayo Vallecanossa sekä Saudi-Arabian Valioliigan Ittihadissa. Hän voitti Copa do Brasilin Grêmiossa 1997 ja Corinthiansissa 2002 sekä Saudi-Arabian cupin kaudella 2003–2004.


title: Guilherme (jalkapalloilija, 1974)

text: Brasilian maajoukkueessa Guilherme pelasi vuosina 2000–2001 kuusi ottelua ja teki niissä yhden maalin. Hän oli mukana Copa Américassa 2001.


title: Guilherme (jalkapalloilija, 1974)

text: São Paulo:


title: Guilherme (jalkapalloilija, 1974)

text: Grêmio:


title: Guilherme (jalkapalloilija, 1974)

text: Vasco da Gama:


title: Guilherme (jalkapalloilija, 1974)

text: Atlético Mineiro:


title: Guilherme (jalkapalloilija, 1974)

text: Corinthians:


title: Guilherme (jalkapalloilija, 1974)

text: Ittihad:


title: Guilherme (jalkapalloilija, 1974)

text: Cruzeiro:


title: Elina Rouhiainen

text: Elina Rouhiainen (s. 25. maaliskuuta 1988 Vantaa) on suomalainen nuortenkirjailija.


title: Elina Rouhiainen

text: Vuosina 2012–2015 ilmestyi Rouhiaisen neliosaisen ihmissusiaiheisen Susiraja-fantasiakirjasarja. Kirjoja on pidetty uuskumman lajityyppiin kuuluvina. Vuonna 2017 ilmestyi Väki-trilogian ensimmäinen osa "Muistojenlukija". Se sai Topelius- ja Kuvastaja-palkinnot vuonna 2018. Teos oli myös Tulenkantaja-palkintoehdokkaana. Kirjoja on kuvattu urbaaniksi fantasiaksi ja niistä on kehitteillä myös televisiosarja.


title: Elina Rouhiainen

text: Rouhiainen valmistui ylioppilaaksi Kallion ilmaisutaidon lukiosta 2007. Syksyllä 2009 hän aloitti sosiologian opinnot Helsingin yliopistossa ja kirjoittamisen perusopinnot Jyväskylän avoimessa yliopistossa. Rouhianen valmistui valtiotieteden maisteriksi keväällä 2017.


title: Aaltosäppikala

text: Aaltosäppikala ("Balistapus undulatus") on säppikaloihin kuuluva kala.


title: Aaltosäppikala

text: Aaltosäppikala kasvaa 26 cm pitkäksi. Sen pohjaväri on tummanvihreä tai ruskea, ja siinä on oransseja juovakuvioita. Lähellä pyrstöä on suuri musta täplä. Naaraan huuliss aon oranssi raita joka puuttuu koirailta.


title: Aaltosäppikala

text: Aaltosäppikala elää Indopasifisella merialueella koralliriutoilla ja laguuneissa.


title: Aaltosäppikala

text: Aaltosäppikala syö erilaisia pohjaeliöitä kuten levää, pikkukaloja ja selkärangattomia. kala päästää murahtelevia ääniä. Aaltosäppikalat puolustavat reviiriään tiukasti, varsinkin naaraat silloin kun ne ovat laskeneet mätimunansa.


title: Aaltosäppikala

text: Aaltosäppikalaa voi pitää suurehkossa (yli 680 litraa) meriakvaariossa, jossa on kivien muodostamia luolia. Tyypillisesti se siirtelee akvaarion sisustukseen käytettyjä kiviä. Se tarvitsee monipuolista eläinruokaa, johon kuuluu myös kovakuorisia äyriäisiä, joiden avulla se hoitaa jatkuvasti kasvavia hampaitaan. Kala on aggressivinen ja syö melkein mitä tahansa mikä ei syö sitä itseään, joten sitä ei voi pitää riutta-akvaariossa, ja samaan altaaseen laitsettavien kalojen on oltava isoja ja puolustuskykyisiä.


title: Aaltoherttuakala

text: Aaltoherttuakala ("Centropyge potteri") on keisarikalojen heimoon kuuluva kalalaji.


title: Aaltoherttuakala

text: Aaltoherttuakala kasvaa noin 10 cm pitkäksi. Sen pohjaväri on oranssinsävyinen ruosteenruskea, tummenee kohti alaperää. Tumma alue erottuu selkeämmin koirailla kuin naarailla. Kalan kuviointi on lemmikinsinisiä juovia.


title: Aaltoherttuakala

text: Aaltoherttuakala on kotoperäinen laji Havaijilla ja Johnstonin atollilla. Ne viihtyvät riuttojen merenpuolisilla rinteillä kallio-, kivikkoa- tai korallipohjan päällä. Nuoret yksilöt uivat joskus 5 m:n syvyydessä, aikuiset kalat syvemmällä.


title: Aaltoherttuakala

text: Aaltoherttuakalat ovat syntyessään sukupuolettomia, muut kehittyvät aikuistuessaan naaraiksi mutta parven voimakkaimmasta kalasta tulee koiras. Ne kutevat iltahämärän aikaan viikkoa ennen täysikuuta.


title: Aaltoherttuakala

text: Aaltoherttuakalat syövät levää ja muuta merenpohjan kariketta.


title: Aaltoherttuakala

text: Aaltoherttuakaloja pidetään meriakvaarioissa. Ne pärjäävät parhaiten riutta-akvaariossa, mutta saattavat näykkiä koralleja tai merivuokkoja ja muita selkärangattomia. Kalan on hiukan vaikea tottua syömään valmisruokia kuten hiutaleita, ja siksi ne sopeutuvat parhaiten kypsiin riutta-akvaarioihin, joissa on paljon elävää kiveä jonka pinnalta kala voi aluksi syödä levää ja lietettä.


title: Tullio Altamura

text: Tullio Altamura (18. heinäkuuta 1924 Bologna) on italialainen näyttelijä.


title: Tullio Altamura

text: Ammattisotilaan perheeseen syntynyt Altamura kävi klassisen lyseon Roomassa, toimi harrastelijanäyttelijänä ja työskenteli toimittajana. 1950-luvun puolivälistä lähtien hän esitti sivurooleja lähinnä viihde-elokuvissa. Altamuran huomattavimpia elokuvia ovat Giuseppe Bennatin "Väärä viattomuus" ("Labbra rosse", 1960), Florestano Vancinin "La lunga notte del ’43" (1960), Vittorio De Setan "Diario di un maestro" (1972) ja Mauro Bologninin "Libera, amore mio..." (1973). Hän näytteli myös teatterissa ja ohjasi 1960-luvun puolivälistä lähtien tv-dokumentteja. Elokuvanäyttelijänä Altamura käytti usein taiteilijanimeä "Tor Altmayer".


title: Tetrameristaceae

text: Tetrameristaceae on viisilajinen kasviheimo koppisiemenisten Ericales-lahkossa, jonka tunnetuin edustaja on kanervakasvit (Ericaceae).


title: Tetrameristaceae

text: Heimon lajit ovat ainavihantia puita, joiden lehdet ovat lyhytruotisia: lapa kapenee tyveään kohti ja muuttuu huomaamatta ruotimaiseksi. Kukissa on melko suuret, joskin karisevat suojuslehdet. Siemenaiheita on yksi kussakin emilehdessä. Hedelmä on avautumaton.


title: Tetrameristaceae

text: Heimo kasvaa kolmella erillisellä alueella: Keski-Amerikassa, pienellä alueella Venezuelan eteläosassa sekä Malesiassa ja Borneossa.


title: Tetrameristaceae

text: Heimossa on kolme sukua ja viisi lajia, jotka muodostavat kaksi ryhmää.


title: Tetrameristaceae

text: 1. "Pelliciera" Bentham. Sukuun kuuluu vain yksi laji "P. rhizophorae", joka kasvaa mangroverämeillä Panaman ja Pohjois-Kolumbian alueella. Laji on mangrovepuu, jonka lisäjuuret tekevät rungon tyvestä kartiomaisen. Kärkisilmut ovat pitkiä ja teräväsuippuisia. Lehdet sijaitsevat lähes kiehkuramaisesti ja ovat hammaslaitaisia, lyhytruotisia ja vinotyvisiä. Kukat sijaitsevat oksien kärjissä ja ovat kookkaita. Kukan suojuslehdet ovat terälehtimäisiä. Verholehtien sisäpinnalla on rauhasia. Hedelmä on kookas, teräväkärkinen ja yksisiemeninen.


title: Tetrameristaceae

text: 2. "Pentamerista" Maguire ja "Tetramerista" Miquel. Suku "Tetramerista" on kaakkoisaasialainen ja "Pentamerista" eteläamerikkalainen (Etelä-Venezuela). Niissä on yhteensä neljä melko pientä puulajia. Lehdet sijaitsevat kierteisesti ja ovat lyhytruotisia, suonitukseltaan huomaamattomia ja reunoiltaan rauhashampaisia. Kukat ovat melko pieniä, ja niiden verho- ja terälehdet ovat melkein samanlaisia ja harittavia. Ainakin verholehtien sisäpinnalla on rauhasia. Hedelä on marja.


title: Blåsut BK

text: Blåsut BK on vuonna 1932 Vänersborgin Blåsutin kaupunginosassa perustettu jääpalloseura, joka 2010-luvulla on pelannut toiseksi korkeimmalla sarjatasolla Allsvenskanissa.


title: Blåsut BK

text: Bläsut BK nousi ensimmäisen kerran toiseksi korkeimmalle sarjatasolle kaudeksi 1947-48. Seuraavan kerran seura nousi toiseksi korkeimmalle sarjatasolle kausiksi 1976-77, 1981-82. Kaikilla kolmella kerralla käynnit tällä sarjatasolla olivat kauden mittaisia eli Blåsut putosi kauden jälkeen alemmalle sarjatasolle. Blåsut pelasi aina 1990-luvulle asti pääosin kolmanneksi korkeimmalla sarjatasolle.


title: Blåsut BK

text: Uusi aika Blåsutilla alkoi 2000-luvun ensimmäisellä vuosikymmenellä. Seura nousi toiseksi korkeimmalle sarjatasolle Allsvenskaniin kaudeksi 2008-09, mutta putosi kauden päätteeksi. Seuraavan kerran seura nousi Allsvenskaniin kaudeksi 2010-11. Sen jälkeen seura onkin pysynyt Allsvenskanissa. Tämän ajan keskeisiä pelaajia ovat olleet venäläiskonkarit, moninkertaiset maailmanmestarit Valeri Gratšev ja Pavel Frants. Molemmat heistä ovat toimineet seuran pelaaja-valmentajina.


title: Jump Car

text: Jump Car on italialaisen peliyhtiön KetchAppin vuonna 2014 julkaisema autoaiheinen videopeli. Pelin tarkoituksena on hyppiä sinisellä autolla mahdollisimman korkealla lavoja pitkin. Tehtävää vaikeuttaa se, että samalla pitää väistellä toisia, eri nopeutta kulkevia autoja. Painamalla ruutua pitkään auto hyppää ylemmälle lavalle ja pelaaja saa hypyn onnistuessa pisteen. Napauttamalla ruutua pelaajan auto hyppää samalla lavalla olevan toisen auton yli. Jokaisesta onnistuneesta hypystä ylemmälle lavalle saa yhden pisteen. Pelissä saa myös tiettyjä pistemääriä tekemällä ja tietynlaisia suorituksia suorittamalla yhden mitalin. Jump Car on saatavilla iOS:ille.


title: Venäläistäminen

text: Venäläistäminen tarkoittaa pyrkimystä jossa Venäjän vallan olevat kansat pyritään assimiloimaan Venäjän valtaväestöön muun muassa kielellisesti ja kulttuurisesti.


title: Venäläistäminen

text: Suomessa venäläistämistä on yritetty ensimmäisen sortokauden ja toisen sortokauden aikaan. Venäläistämisen uhkaa on ollut myös muun muassa Viron, Latvian ja Liettuan kansoilla. Neuvostoliiton aikana venäläistämistä tapahtui monissa muissa Neuvostoliiton tasavalloissa.


title: Venäläistäminen

text: Venäläistämispyrkimystä on esiintynyt Neuvostoliiton hajottuakin monissa Itä-Euroopan maissa, kuten Valko-Venäjällä, Georgiassa, Ukrainassa ja Moldovassa. Toisaalta useissa maissa on suuria venäjänkielisiä vähemmistöjä, jotka aiheuttavat konflikteja maan pääväestön kanssa. Venäjä on useassa tapauksessa puuttunut myös sotilaallisesti näihin kiistoihin. Tämä on ollut myös yksi vuoden 2014 Krimin kriisin ja vuonna 2014 alkaneen Itä-Ukrainan sotatilan taustoista.


title: Viljo Vesterinen – Vili

text: Vili on kokoelma-albumi, joka sisältää 32 äänitettä Viljo Vesterisen tuotantoa. Albumi on julkaistu 1989.


title: Nerio Bernardi

text: Nerio (Nerino) Bernardi (23. heinäkuuta 1889 Bologna – 12. tammikuuta 1971 Rooma) oli italialainen näyttelijä.


title: Nerio Bernardi

text: Bernardi opiskeli matematiikkaa, lääketiedettä ja musiikkia. 1910- ja 1920-lukujen vaihteessa hän esitti pääosia muun muassa Mario Caserinin, Camillo De Rison ja Giuseppe Maria Vitin ohjaamissa melodraamoissa sekä kahdessa J. Gordon Edwardsin Italiassa kuvaamassa elokuvassa. Bernardi teki merkittävän uran teatterinäyttelijänä ja esiintyi 1930-alusta lähtien jälleen myös elokuvissa. Toisen maailmansodan aikana hän asui Espanjassa. Vuonna 1946 Bernardi palasi Italiaan jatkaen uraansa teatterissa ja elokuvissa. Vuosina 1952–1969 hän työskenteli myös opettajana Rooman teatteriakatemiassa.


title: Nikita Zaitsev

text: Nikita Igorvitš Zaitsev (; s. 29. lokakuuta 1991 Moskova, Venäjän SFNT, Neuvostoliitto) on venäläinen jääkiekkopuolustaja, joka pelaa NHL-joukkue Toronto Maple Leafsissa. Hänen vahvuuksiinsa kuuluu kahden suunnan pelaaminen, syöttäminen ja laukaus. Zaitsevilla on kuitenkin parannettavaa fyysisessä pelissä ja hänen tulisi lisätä röyhkeyttä. Zaitsev laukoo oikealta.


title: Nikita Zaitsev

text: Zaitsev on MHK Krylja Sovetovin kasvatti. Hän pelasi seuran miesten joukkueessa ensimmäiset pelinsä Venäjän toiseksi korkeimmalla sarjatasolla Vysšaja Ligassa kaudella 2008–2009. Sibir Novosibirsk varasi Zaitsevin koko kaikkien aikojen ensimmäisen KHL:n varaustilaisuuden neljäntenä pelaajana kesällä . Hän siirtyi joukkueeseen heti seuraavaksi kaudeksi 2009–2010, jolloin Zaitsev teki 40 runkosarjaottelussa yhden syöttöpisteen. Kaudella 2010–2011 hän teki 39 runkosarja- ja neljässä playoff-ottelussa kaksi syöttöpistettä. Loppukaudella Zaitsev vahvisti myös neljän playoff-ottelun verran sarjatasoa alempana VHL-joukkue Zauralje Kurgania. Kaudella 2012–2013 hän teki KHL:n yhden kauden piste-ennätyksensä tehoilla 7+11=18.


title: Nikita Zaitsev

text: Kaudeksi 2013–2014 Zaitsev siirtyi kolmivuotisella sopimuksella TsSKA Moskovaan. Hän oli tehoilla 4+8=12 joukkueen tehokkain puolustaja Georgi Mišarinin kanssa. Zaitsev edusti TsSKA:ta kauden aikana myös Spengler Cupissa, jonka finaaleissa joukkue kuitenkin hävisi Genève-Servette HC:lle lukemin 3–5. Kaudella 2014–2015 hänet valittiin KHL:n viikon puolustajaksi 28. syyskuuta ja 16. marraskuuta 2014. Kaudella 2015–2016 Zaitsev valittiin tammikuussa pelattuun KHL:n tähdistöotteluun. Hän oli pudotuspelien tehokkain puolustaja ja valittiin kauden päätteeksi sarjan .


title: Nikita Zaitsev

text: Zaitsev on edustanut Venäjää MM-kilpailuissa vuosina 2013 ja 2016. Jälkimmäisissä kisoissa hänet valittiin turnauksen tähdistökentälliseen. Hän pelasi myös alle 20-vuotiaiden MM-kilpailuissa vuosina 2010 ja 2011, joista jälkimmäinen turnaus päättyi maailmanmestaruuteen. Alle 18-vuotiaissa hänellä on MM-hopeaa vuodelta 2009.


title: Robbery Bob

text: Robbery Bob on Electronic Artsin omistaman Chillingon 3. toukokuuta 2012 julkaisema videopeli. Se on saatavilla Androidille ja iOS:ille. Pelin tarkoituksena on ryöstää erilaisia taloja Bob-nimisellä varkaalla. Pelaaja läpäisee tason, mikäli hän onnistuu löytämään talossa olleen aarteen jäämättä kiinni ja onnistuu vielä pakenemaan talosta. Lisäpisteitä saa myös muusta talossa olevasta irtaimistosta. Pelissä on kymmenen erilaista lukua, joissa jokaisessa on 15 tasoa. Pelissä on siis yhteensä 150 tasoa. Kymmenestä kentästä seitsemän on ns. bonuskenttiä. Bobin ominaisuuksia voi kehittää pelin omassa kaupassa ja hänelle voi myös ostaa ryöstämistä helpottavia tavaroita.


title: Robbery Bob

text: Pelistä on tehty myös toinen versio: Robbery Bob 2 Double-Trouble.


title: Lukas Greiderer

text: Lukas Greiderer (s. 8. heinäkuuta 1993) on itävaltalainen yhdistetyn hiihtäjä. Seuratasolla Greiderer edustaa HSV Absam Bergiseliä.


title: Lukas Greiderer

text: Greiderer debytoi yhdistetyn maailmancupissa tammikuussa 2013 Seefeldin normaalimäen ja 10 kilometrin hiihdon kilpailussa ja sijoittui sijalle 42. Ensimmäiset maailmancupin pisteensä hän saavutti Tšaikovskin kilpailussa tammikuussa 2014 11. sijallaan. Tuo sijoitus on myös Greidererin uran paras maailmancupin osakilpailussa.


title: Lukas Greiderer

text: Continental Cupissa Greiderer on sijoittunut parhaimmillaan toiseksi vuonna 2014 Rukalla ja samana vuonna Park Cityssä Yhdysvalloissa. Kaudella 2013-2014 hän oli cupin kokonaispisteissä kolmas.


title: Aldo Bufi Landi

text: Aldo Bufi Landi (7. huhtikuuta 1923 Napoli – 2. helmikuuta 2016 Napoli) oli italialainen näyttelijä.


title: Aldo Bufi Landi

text: Bufi Landi syntyi nuorena kuolleen toimittajan perheeseen. Palattuaan vuonna 1943 Napoliin hän liittyi Peppino ja Eduardo De Filippon teatteriseurueeseen. Bufi Landi työskenteli napolilaisteattereissa ja teki pitkän ja merkittävän uran myös kansallisella näyttämöllä. Hänen ensimmäinen elokuvansa oli Armando Fizzarottin "Malaspina" (1947). Elokuvissa Bufi Landi esitti etupäässä napolilaisrooleja ja sivuosia. Noin sadasta filmistä merkittävimpiä ovat Pietro Germin ohjaama "Suden merkki" ("Il brigante di Tacca del Lupo", 1952), Ettore Gianninin "Napolin karuselli" ("Carosello napoletano", 1954) ja Francesco Rosin "Rättikauppiaat" ("I magliari", 1959).


title: ElPozo Murcia FS

text: Asociación Deportiva ElPozo Murcia Futbol Sala (eli ElPozo Murcia FS) on espanjalainen vuonna 1989 perustettu futsalseura Murcian kaupungista. Kaudella 2018-19 seura pelaa Espanjan korkeimmalla sarjatasolla Primera División de Futsalissa. Seura pelaa kotiottelunsa 7 500 paikkaa vievällä Palacio de Deportesilla Murciassa. Seuran valmentajana toimii brasilialainen Duda.ElPozo Murcia FS perustettiin vuonna 1989 ja se debytoi Espanjan pääsarjassa samana vuonna sijoittuen kaudella 1989-1990 sarjassa neljänneksi. Ensimmäisen mestaruutensa seura saavutti kuudennella pääsarjakaudellaan eli kaudella 1994-1995. Seura on voittanut viisi Espanjan mestaruutta, jotka ovat tulleet kausilla 1994-1995, 2005-2006, 2006-2007, 2008-2009 ja 2009-2010. European Futsal Winners Cupin murcialaisseura voitti kaudella 2003-2004 ja Espanjan futsalcupin vuosina 1995, 2003, 2008 ja 2010. Kaudella 2014-2015 ElPozo Murcia oli sarjan toinen Inter FS:n jälkeen.


title: Leo Turrini

text: Leonildo "Leo" Turrini (s. 18. maaliskuuta 1960 Sassuolo) on italialainen urheilutoimittaja ja kirjailija.


title: Leo Turrini

text: Turrini on yksi Italian johtavista Formula 1 -asiantuntijoista. Hänellä on erityisen läheiset suhteet F1-talli Scuderia Ferrariin, jonka ansiosta Turrini saa usein Ferrarin asioita tietoon ennen muita. Muita Turrinille eritysiä lajeja ovat jalkapallo, pyöräily ja lentopallo. Hän on toiminut vuodesta 1994 asti kuukausittain ilmestyvän lentopallolehden SuperVolleyn päätoimittajana.


title: Leo Turrini

text: Turrini on julkaissut myös 12 urheiluaiheista kirjaa. Hänen kirjansa käsittelevät yleensä tiettyä urheilijaa tai urheilullista suurtapahtumaa kuten Lance Armstrongin dopingkäryä. Turrini on kirjoittanut elämäkerrat muun muassa Ayrton Sennasta, Enzo Ferrarista, Michael Schumacherista ja Alberto Tombasta.


title: Luettelo Marvel Cinematic Universe -elokuvien näyttelijöistä

text: Marvel Cinematic Universe on sarja Marvel Studiosin 2000-luvulla tuottamia toisiinsa nivoutuvia supersankarielokuvia, jotka perustuvat Marvel Comicsin sarjakuvahahmoihin. Sarjaan kuuluu myös sarjakuvia, lyhytelokuvia ja televisiosarjoja.


text: Elokuvasarjan sisälsi viisi elokuvaa neljälle yksittäiselle supersankarille. Ensimmäinen vaihe huipentui "crossover"-elokuvaan "The Avengers" (2012), jossa aikaisemmin esitellyt supersankarit esiintyivät yhdessä muista elokuvista tuttujen sivuhahmojen kanssa. Toinen vaihe sisältää kolme aiempien elokuvien jatko-osaa, kaksi elokuvaa uusista sankareista sekä "crossover"-elokuvan "" (2015). Kolmas vaihe sisältää neljä jatko-osaa edellisille elokuville, neljä uusia hahmoja esittelevää elokuvaa ja kaksi "crossover"-elokuvaa: "" (2018) ja "" (2019).


text: Elokuvat ovat adaptoitu useista Marvel Comicsin sarjakuvista ja niissä on useita päänäyttelijöitä: Robert Downey Jr. näyttelee Tony Starkia / Rautamiestä elokuvissa "Iron Man" (2008), "Iron Man 2" (2010) ja "Iron Man 3" (2013); Chris Hemsworth näyttelee Thoria elokuvissa "Thor" (2011), "" (2013) ja "" (2017); ja Chris Evans näyttelee Steve Rogersia / Kapteeni Amerikkaa elokuvissa "" (2011), "" (2014) ja "" (2016). Kaikki kolme näyttelijää olivat mukana elokuvassa "The Avengers" ja uusivat roolinsa elokuvissa "Avengers: Age of Ultron", "Avengers: Infinity War" ja "Avengers: Endgame". Edward Norton esitti alun perin Bruce Banneria / Hulkia elokuvassa "The Incredible Hulk" (2008), mutta "Avengers"-elokuvissa hänet korvasi Mark Ruffalo.


text: Chris Pratt näyttelee elokuvan "Guardians of the Galaxy" (2014) päähenkilöä Peter Quill / Tähtilordi, ja palaa rooliinsa jatko-osissa "Guardians of the Galaxy Vol. 2" (2017) ja "Guardians of the Galaxy Vol. 3", kun taas Paul Rudd ja Michael Douglas esittävät Scott Langia / Muurahaismiestä ja Hank Pymiä elokuvassa "Ant-Man" (2015). Benedict Cumberbatch esittää Stephen Strangea / Tohtori Outoa elokuvassa "Doctor Strange" (2016), kun taas Tom Holland esittää Peter Parkeria / Hämähäkkimiestä elokuvissa "" (2017) ja "" (2019) sekä Chadwick Boseman T’Challaa / Mustaa Pantteria elokuvassa "Black Panther" (2018), kummankin hahmon tehtyä ensiesiintymisensä elokuvassa "Captain America: Civil War", jossa myös Rudd esiintyi. Downey ja Evans esiintyvät myös Hollandin ohella elokuvassa "Spider-Man: Homecoming" sekä Cumberbatch ja Ruffalo Hemsworthin ohella elokuvassa "Thor: Ragnarök". Elokuvassa "Ant-Man" näytellyt Evangeline Lilly tulee palaamaan Hope van Dynen / Ampiaisen rooliin tällä kertaa toisena päänäyttelijänä elokuvassa "Ant-Man and the Wasp" (2018), Ruddin ja Douglasin palatessa omiin rooleihinsa, kun taas Brie Larson tulee näyttelemään Carol Danversia / Kapteeni Ihmettä elokuvassa "Captain Marvel" (2019). Pratt, Cumberbatch, Holland ja Boseman esiintyvät myös elokuvissa "Avengers: Infinity War" ja "Avengers: Endgame", joista jälkimmäisessä esiintyvät myös Rudd, Lilly ja Larson.


text: Samuel L. Jackson on tehnyt cameo-esiintymisiä Nick Furyn roolissa elokuvasarjan alkuvaiheissa, kunnes elokuvassa "The Avengers" hän oli yksi päänäyttelijöistä. Muita toistuvia näyttelijöitä sarjassa ovat Hayley Atwell, Dave Bautista, Paul Bettany, Don Cheadle, Bradley Cooper, Benicio del Toro, Vin Diesel, Idris Elba, Jon Favreau, Karen Gillan, Danai Gurira, Tom Hiddleston, Djimon Hounsou, William Hurt, Scarlett Johansson, Pom Klementieff, Anthony Mackie, Elizabeth Olsen, Lee Pace, Gwyneth Paltrow, Jeremy Renner, Zoë Saldaña, Stellan Skarsgård, Cobie Smulders, Sebastian Stan, Benedict Wong ja Letitia Wright. Alla olevassa listassa on lajiteltu elokuvissa esiintyneet hahmot sukunimen mukaan. Kaikki ne hahmot, jotka ovat esiintyneet myös muissa MCU:n medioissa, kuten lyhytelokuvissa, televisiosarjoissa sekä digitaalisissa sarjoissa "WHIH Newsfront" ja "", ovat huomioitu.


text: Lyhenteiden merkitykset


text: Lyhenteiden merkityksetLuettelo Marvel Cinematic Universe -televisiosarjojen näyttelijöistä


title: Sinilatvakasvit

text: Sinilatvakasvit (Polemoniaceae) on kasviheimo, jossa on vajaat 400 lajia ja joka kuuluu koppisiemenisten Ericales-lahkoon, jonka tunnetuin heimo on kanervakasvit (Ericaceae).


title: Sinilatvakasvit

text: Sinilatvakasveihin kuuluu ruohoja ja joitakin pensaita ja liaaneja. Niiden aineenvaihduntatuotteisiin kuuluvat kukurbitasiinit (C32 H46 O8), jotka ovat kitkeränmakuisia triterperpenoideja, ja kasvi on usein epämiellyttävän hajuinen. Lehtiasento vaihtelee vastakkaisesta kierteiseen (vuorottaiseen). Lehdet ovat ehytlaitaisia tai syväliuskaisia. Joskus kukat ovat vastakohtaisia. Verhiö on yhdislehtinen, ja verholehtien kärjet ovat pyöreitä tai piikkimäisiä; keskeltä verholehdet ovat vihreitä, muutoin vaaleita. Yhdislehtinen teriö muodostaa hyvin kehittyneen torven. Heteitä on yhtä monta kuin verholehtiäkin (eli viisi), ja joitakin poikkeuksia lukuun ottamatta ne kiinnittyvät kehätorvessa eri korkeuksille tai palhot ovat erimittaisia. Kukassa on huomiota herättävä mesiäinen eli nektaario. Yhdislehtinen sikiäin sisältää turvonneita istukoista, joissa on yhdestä moneen siemenaihetta kutakin emilehteä kohden. Vartalo on haarova, tavallisesti kolmiliuskainen, ja luotit ovat niissä johteisina niiden koko pituudelta. Hedelmä on kota. Siemenet ovat usein limautuvia kostuessaan, ja niissä on vihreä tai valkea alkio.


title: Sinilatvakasvit

text: Sinilatvakasveja tavataan pohjoisen pallonpuoliskon lauhkeassa vyöhykkeessä, Keski-Amerikassa ja Etelä-Amerikan länsiosassa Andeilla. Suomessa heimoa edustavat lehtosinilatva ("Polemonium caeruleum"), Lapissa kasvava kellosinilatva ("P. acutiflorum") ja Pohjois-Amerikasta kotoisin oleva satunnainen kaitatahmikki ("Collomia linearis").


title: Sinilatvakasvit

text: Sinilatvakasvien heimossa on noin 18 sukua ja 385 lajia, jotka luokitellaan kolmeksi alaheimoksi.


title: Sinilatvakasvit

text: Alaheimo on sinilatvakasvien suurin ja käsittää 13–22 sukua, joissa on yhteensä 350 lajia. Ne ovat pääasiassa enemmän tai vähemmän autiomaiden ruohoja, harvoin pikku pensaita. Joillakin lajeilla esiintyy lyhytversoja, kasvussaan ehkäistyneitä haaroja. Lehdet ovat joko kerrannaisia tai yksinkertaisia. Joskus kukat ovat vastakohtaisia. Heteenpalhot ovat tavallisesti sulautuneet teriöön. Siemenet ovat siivettömiä tai kapeasiipisiä.


title: Sinilatvakasvit

text: Alaheimoa tavataan jonkin verran kaikkialla pohjoisella lauhkealla vyöhykkeellä, mutta erityisesti Pohjois-Amerikan länsiosassa. Useissa suvuissa on pääasiassa pohjoisamerikkalaisia lajeja mutta myös muutamia Etelä-Amerikan eteläosissa kasvavia lajeja. Runsaslajisimmat suvut ovat leimut eli leimukukat ("Phlox", 70 lajia), virvakukat ("Linanthus", 35 lajia), neuliot ("Navarretia", 30 lajia), sinilatvat ("Polemonium", 27 lajia) ja kiurunkukat ("Gilia", 25 lajia).


title: Sinilatvakasvit

text: Alaheimon tunnetuimmat edustajat ovat kelloköynnökset ("Cobaea"). Niiden lisäksi alaheimoon kuuluu kolme muuta sukua, ja lajeja alaheimossa on yhteensä 34. Ne kasvavat Kalifornian niemimaalla ja trooppisessa Amerikassa ja ovat enimmäkseen köynnöksiä tai pieniä puita, harvoin ruohoja. Joillakin lajeilla esiintyy lyhytversoja. Lehdet ovat tavallisesti pääteparisia, joskus sormilehdykkäisiä tai yksinkertaisia. Kukat ovat kookkaita, ja hetiö kiinnittyy tavallisesti kehätorven pintaan. Hedelmä on rakokota ja siemenet tavallisesti leveäsiipisiä.


title: Sinilatvakasvit

text: Alaheimossa on vain Kalifornian niemimaalla kasvava laji "Acanthogilia gloriosa". Se on pensasmainen ja sillä on lyhytversoja ja kahdenlaisia lehtiä: pitkäversoissa lehdet ovat muuntuneet haaraisiksi piikeiksi, lyhytversoissa on liuskoittumattomia ja karisevia lehtiä.


title: Sinilatvakasvit

text: Sinilatvakasvien suvut:


title: Sinilatvakasvit

text: Värikkäiden kukkien vuoksi puutarhojen koristekasveina viljellään eräitä leimuja, sinilatvoja, kiurunkukkia ja kelloköynnöstä. Rohdoskasveina on käytetty joitakin sinilatvoja, kiurunkukkia ja lajia "Loeselia mexicana".


title: Giulio Donnini

text: Giulio Donnini (17. helmikuuta 1924 Milano) on italialainen näyttelijä.


title: Giulio Donnini

text: Teatterinäyttelijänä työskennelleen Donninin ensimmäinen merkittävä elokuvarooli oli kaatumatautinen murhaaja Smerdjakov Giacomo Gentilomon elokuvassa "I fratelli Karamazoff" (1947). Hän erikoistui häikäilemättömiin ja katkeran ironisiin henkilöhahmoihin muun muassa Mario Soldatin elokuvassa "Skandaali Neron kylpylässä" ("O.K. Nerone", 1951), John Hustonin "Afrikan aarteessa" (1953) ja Vittorio Cottafavin "Messalinassa" (1960). Donnini teki paljon myös elokuvien pikkurooleja ja palasi usein teatterilavalle.


title: Aurinkovälskäri

text: Aurinkovälskäri ("Prionurus laticlavius") on välskärikalojen heimoon kuuluva kala.


title: Aurinkovälskäri

text: Aurinkovälskäri voi kasvaa jopa 60 cm pitkäksi mutta jää yleensä noin 25 cm:n mittaiseksi. Kalalla on keltainen pyrstö ja tummat raidat silmän ja olkapään kohdalla. Lähellä pyrstöä on mustia pisteitä.


title: Aurinkovälskäri

text: Aurinkovälskäreitä tavataan vain Tyynenmeren itäosassa, lähinnä Costa Rican ja Ecuadorin rannikoilla.


title: Aurinkovälskäri

text: Aurinkovälskärit liikkuvat suurina parvina koralliriuttojen rinteillä syömässä levää.


title: Esomepratsoli

text: Esomepratsoli (CHSNO) on sulfoksideihin ja bentsimidatsolijohdannaisiin kuuluva orgaaninen yhdiste. Yhdistettä käytetään mahahapon eritystä vähentävänä lääkkeenä muun muassa refluksitaudin tai mahahaavan hoidossa.


title: Esomepratsoli

text: Esomepratsoli on ensimmäisenä käyttöön tulleen omepratsolin S-enantiomeeri. S-enantiomeeri on teholtaan noin nelinkertainen verrattuna yhdisteen R-isomeeriin. Esomepratsoli on aihiolääke, ja se metaboloituu maksassa CYP2C19- ja CYP3A4-entsyymien vaikutuksesta ei-kiraalikseksi aktiiviseksi sulfenamidijohdannaiseksi. Johdannainen on protonipumpun estävä ja täten vähentää suolahapon eritystä vatsan soluissa, jolloin närästys ja muut refluksitaudille tyypilliset oireet vähenevät. Esomepratsolia voidaan annostella joko suun kautta tai laskimoon annettavana pistoksena. Suun kautta annettuna esomepratsolia voidaan käyttää pitempivaikutteisena magnesiumsuolana. Esomepratsolin käyttökohteet ovat refluksitaudin, mahahaavan ja Zollinger–Ellison-oireyhtymän hoidossa. Lisäksi sitä voidaan käyttää "Helicobacter pylori" -bakteerin häätämiseen.


title: Esomepratsoli

text: Esomepratsoli on kohtalaisen hyvin siedetty lääkeaine. Tyypillisimpiä sen aiheuttamia haittavaikutuksia ovat huonovointisuus, vatsakivut, ripuli, ilmavaivat ja ummetus.


title: Esomepratsoli

text: Esomepratsolin synteesi on hyvin samankaltainen omepratsolin synteesin kanssa. Ensimmäisessä vaiheessa 4-metoksibentseeni-1,2-diamiini reagoi kaliumetyyliksantaatin kanssa muodostaen bentsimidatsolitiolijohdannaisen. Tämä johdannainen reagoi nukleofiilisellä substituutiolla 2-(kloorimetyyli)-4-metoksi-3,5-dimetyylipyrimidiinin kanssa, ja muodostunut välituote hapetetaan esomepratsoliksi. Hapettimena voidaan käyttää m-klooriperbentsoehappoa, mutta tällöin muodostuu tuotteena raseeminen seos. Tämän vuoksi hapetukseen käytetään nykyään asymmetristä menetelmää, jossa hapettimena toimii kumeenihydroperoksidi ja katalyyttinä titaanikompleksi ja dietyylitartraatti. Näin päästään pääasiassa haluttuun isomeeriin ja enantioylimäärä on 93–96 %.


title: Mindelo

text: Mindelo on satamakaupunki São Vicenten saaren pohjoisrannikolla Kap Verdessä. Vuonna 2009 kaupungin asukasluku oli 76 650, mikä tekee siitä Kap Verden toiseksi suurimman kaupungin pääkaupungin Praian jälkeen. Mindelo tunnetaan värikkäistä karnevaaleistaan ja kaupunkia pidetään Kap Verden kulttuuripääkaupunkina. Kaupungista on kotoisin muun muassa laulaja Cesária Évora ja muusikko Tito Paris.


title: Sardar Azmoun

text: Sardar Azmoun (; s. 1. tammikuuta 1995 Gonbad-e Qabus) on iranilainen jalkapalloilija, joka edustaa Venäjän valioliigassa pelaavaa FK Rostovia lainalla saman sarjan Rubin Kazanista. Pelipaikaltaan molempijalkainen Azmoun on hyökkääjä. Hän kuuluu myös Iranin jalkapallomaajoukkueeseen. Azmounia pidetään maansa lupaavimpana nuorena jalkapalloilijana.


title: Sardar Azmoun

text: Nuorena myös lentopalloa harrastanut ja Iranin nuorten maajoukkueissakin sitä pelannut Azmoun aloitti ammattilaisuransa vuonna 2011 iranilaisessa Sepahan FC:ssä. Hän edusti seuraa kaksi vuotta, muttei pelannut Iran Pro Leaguessa yhtään ottelua. Hän voitti kuitenkin sarjan kaudella 2011-2012.


title: Sardar Azmoun

text: Tammikuussa 2013 Azmoun siirtyi Venäjän valioliigan Rubin Kazaniin, jonka ykkösjoukkueessa hän debytoi heinäkuussa 2013 Eurooppa-liigan karsintaottelussa FK Jagodinaa vastaan historian nuorimpana iranilaispelaajana, joka pelaa ottelun Euroopassa. Lokakuussa 2013 Azmoun teki debyyttinsä Venäjän valioliigassa Anži Mahatškalaa vastaan onnistuen heti maalinteossa.


title: Sardar Azmoun

text: Helmikuussa 2015 Azmoun siirtyi lainalle Venäjän valioliigan FK Rostoviin, jossa hän pelasi loppukauden aikana 11 ottelua tehden niissä kolme maalia. Azmounin lainaa jatkettiin kauden 2015–2016 ajaksi.


title: Sardar Azmoun

text: Azmoun on pelannut monissa Iranin nuorten maajoukkueissa. Alle 17-vuotiaissa, joita hän edusti vuosina 2009-2011, hän teki kuudessa pelissä seitsemän maalia. Vuodet 2011–2014 Azmoun kuului Iranin alle 20-vuotiaiden maajoukkueeseen, jossa 18 pelissä hän onnistui viimeistelemään 19 maalia.


title: Sardar Azmoun

text: Iranin jalkapallomaajoukkueessa Azmoun debytoi toukokuussa 2014 Montenegroa vastaan. Hänet nimettiin alustavaan ryhmään vuoden 2014 MM-kisoihin, mutta lopulta häntä ei valittu kisoihin. Avausmaalinsa maajoukkueessa Azmoun teki kolmannessa maaottelussaan marraskuussa 2014 Etelä-Korean verkkoon. Hän kuului Iranin joukkueeseen vuoden 2015 Aasian-mestaruuskilpailuissa, joissa hän onnistui kahdesti maalinteossa.


title: Simone Urbani

text: Simone Urbani (s. 19. kesäkuuta 1992) on italialainen uransa lopettanut maastohiihtäjä.


title: Simone Urbani

text: Maastohiihdon maailmancupissa Urbani kilpaili ensimmäisen kerran Asiagon perinteisen hiihtotavan sprintissä joulukuussa 2013 sijoittuen 79:nneksi. Ensimmäiset maailmancupin pisteensä hän saavutti Davosin vapaan hiihtotavan sprintissä joulukuussa 2014 oltuaan 27:s. Parhaimmillaan hän on ollut 13:s Planican vapaan hiihtotavan sprintissä tammikuussa 2016.


title: Lamminjärvi (Karkku)

text: Lamminjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.


title: Lamminjärvi (Karkku)

text: Järven pinta-ala on 1,2 hehtaaria ja sen pituus on 300 metriä ja leveys 50 metriä. Järven läpi virtaa Heinijärvenoja, jonka luusua sijaitsee järven etelärannalla. Idästä laskee järveen oja Anijärvestä.


title: Lamminjärvi (Karkku)

text: Järven rantaviiva on 0,59 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat soistunutta metsää. Rannalla on yksi loma-asunto ja läheinen maatila on nimeltään Lammi. Heinoon ja Hornion yhdistävä tie kulkee Lamminjärven vierestä.


title: Kobolttivälskäri

text: Kobolttivälskäri ("Prionurus microlepidotus") on välskärikalojen heimoon kuuluva kala.


title: Kobolttivälskäri

text: Kobolttivälskäri voi kasvaa jopa 70 cm pitkäksi. Se on pohjaväriltään harmaanruskea, pyrstöstä eteenpäin kulkee 5-7 mustan, pyöreän läikän rivi.


title: Kobolttivälskäri

text: Kobolttivälskäri on kotoperäinen laji Australian kaakkoisosan rannikolla. Se elää kalliorannoilla ja syö kalliossa kasvavaa levää.


title: Alinen Heinijärvi

text: Alinen Heinijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.


title: Alinen Heinijärvi

text: Järven pinta-ala on 17,8 hehtaaria ja sen pituus on 550 metriä ja leveys 100 metriä. Järven läpi virtaa Heinijärvenoja, joka laskee Rautaveteen. Ainoa tulo-oja laskee lännestä. Se tuo mahdollisesti Perkojärven ja Maholammin vesiä Aliseen Heinijärveen. Järven rantaviiva on 3,2 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu lähinnä loma-asuntoja. Heinoon ja Hornion yhdistävä tie kulkee järven sivuitse.


title: Alinen Heinijärvi

text: Järvi syntyi, kun Heinijärveä laskettiin 1800-luvuilla.


title: Vavřinec Hradilek

text: Vavřinec Hradilek (s. 10. maaliskuuta 1987 Zbuzany) on tšekkiläinen koskimeloja ja olympiamitalisti. Hradilek kilpailee K-1 -luokassa. Hän saavutti olympiahopeaa tuosta luokasta vuoden 2012 kesäolympialaisista Lontoosta. Hradilek on saavuttanut kaksitoista arvokisamitalia, jos olympialaiset, MM-kilpailut ja EM-kilpailut lasketaan mukaan. MM-kilpailuista Hradilek on saavuttanut neljä kultamitalia, kaksi hopeamitalia ja yhden pronssisen mitalin ja EM-kilpailuista kaksi kultaista mitalia sekä yhden hopea- ja pronssimitalin. Vuonna 2013 hän voitti K-1 -luokan henkilökohtaisen kilpailun maailmanmestaruuden Prahassa ja 2017 Extreme K-1 -luokan MM-kullan Paussa. Ne ovat hänen ainoat henkilökohtainen arvokisavoittonsa. Hradilek edustaa prahalaista USK Prahaa. Hän on 168 senttimetriä pitkä ja painaa 78 kilogrammaa.


title: Jari Hyttinen

text: Jari Hyttinen (s. 23. marraskuuta 1976) on suomalainen jääpalloilija ja valmentaja. Suomen jääpallomaajoukkueessa Hyttinen on pelannut 30 A-maaottelua. Hänen parhaimmat saavutuksensa ovat jääpallon MM-pronssi vuodelta 2010 sekä kaksi Suomen mestaruutta HIFK:n pelaajana vuosina 2011 ja 2013.


title: Jari Hyttinen

text: Hyttinen on toiminut jääpallourallaan pelaamisen lisäksi myös valmennustehtävissä. Jääpallon lisäksi hän valmentanut jalkapalloilijoita. Hän on suorittanut UEFA:n A-lisenssin ja toiminut valmennustehtävissä FC Hongassa ja HJK:ssa. HIFK:iin siirryttyään kaudella 2010 hän on toiminut HIFK Bandyn valmennusryhmässä pelaamisen lisäksi. Jari Hyttinen aloitti keväällä 2013 HJK:n kehityspäällikkönä. Hyttinen on koulutukseltaan kasvatustieteiden maisteri Helsingin yliopistosta ja hänellä on valmentajan ammattitutkinto. Hyttinen on kotoisin Porvoosta jossa hän on toiminut opettajana. Hyttisellä on vaimo ja kaksi lasta.


title: Jari Hyttinen

text: Maajoukkueessa


title: Jari Hyttinen

text: Seurajoukkueissa


title: Heinijärvi (Karkku)

text: Heinijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.


title: Heinijärvi (Karkku)

text: Järven pinta-ala on 18,4 hehtaaria ja sen pituus on 2,2 kilometriä ja leveys 200 metriä. Se on syntynyt kalliomurrokseen, jossa virtaa myös järven läpi laskeva Heinijärvenoja. Järveen laskee joitakin tulo-ojia ympäröivästä metsistä. Merkittävin niistä on Ritajärvenoja, jonka kautta laskevat Valkeajärvi, Ylinen Ritajärvi ja Alinen Ritajärvi. Myös Perkojärven vedet päätynevät Heinijärveen, vaikka laskuojaa ei ole olemassa.


title: Heinijärvi (Karkku)

text: Järven rantaviiva on 5,6 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat monin paikoin jyrkkiä. Itärannalla sijaitsee Heinijärven kylä, jonka puitteissa on järven ainoat pellot. Järven rannoille on rakennettu runsaasti loma-asuntoja. Heinoon ja Hornion yhdistävä maantie kulkee järven itäpuolella. Puolivälissä sitä ylittää korkeajännitelinja järven.


title: Heinijärvi (Karkku)

text: Sastamalan kaupunki perusti vuonna 2014 Ritajärven luonnonsuojelualueen, johon osa järven länsirantojen metsistä kuuluvat. Ne on valittu Ritajärvenojan ympäriltä.


title: Heinijärvi (Karkku)

text: Vuoden 1847 pitäjänkartassa ja 1855 Kalmbergin kartastossa Heinijärvi ja Alinen Heinijärvi kuuluivat samaan järveen, jota silloin kutsuttiin Heinijärveksi. Mikäli Kalmbergin kartta on piirretty Heinijärven osalta oikein, voidaan järven pituutta verrata mittakaavaan. Järvi olisi tällöin ollut 3,6 kilometriä pitkä. Nykykartassa sama matka saadaan, kun Alimmaisen Heinijärven eteläpäästä mittaa etäisyyden Heinijärven pohjoispäähän ja lisä siihen hieman lisää. Kartoissa huomattava eri näkyy Heinijärven kylän rantaviivassa. Kylässä on pitkä niemi, joka työntyy luoteeseen ja se on raivattu pelloksi.


title: Heinijärvi (Karkku)

text: Järvi laskettiin vuonna 1862. Vuonna 1887 talollinen leski Matilda Elisabet Yliellilä haki korvauksia vesijättömaahan liittyvässä asiassa. Päätös asiasta saatiin 1888.


title: Hornionjärvi

text: Hornionjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.


title: Hornionjärvi

text: Järven pinta-ala on 4,3 hehtaaria ja sen pituus on 450 metriä ja leveys 150 metriä. Järven läpi virtaa Heinijärvenojan latvavedet ja siihen laskee vain kaksi muuta tulo-ojaa. Toinen niistä on Paskolammin laskuoja.


title: Hornionjärvi

text: Järven rantaviiva on 1,0 kilometriä pitkä ja ranta on pääosin moreeni- ja kalliopohjaista metsämaastoa. Lähistöllä on Hornion kylän peltoja. Vakituisen asutuksen lisäksi rannalla on kaksi loma-asuntoa. Heinoosta tuleva tie yhtyy Karkusta tulevaan tieheen.


title: Hornionjärvi

text: Vuoden 1855−56 Kalmbergin kartastossa järven nimi kirjoitettiin "Iso Horniojärvi". Vuonna 1884 järven vedenpintaa laskettiin ja järvi lyheni huomattavasti.


title: Samettisirppinokka

text: Samettisirppinokka ("Epimachus fastuosus") on paratiisilintujen heimoon kuuluva varpuslintu.


title: Samettisirppinokka

text: Samettisirppinokkaa tavataan Uuden-Guinean saarella Indonesiassa ja Papua-Uudessa-Guineassa. Lajin populaatioksi on arvioitu 3 500 – 15 000 yksilöä. Sitä uhkaavat metsästys ja metsien raivaaminen viljelyalueiksi. Papua-Uudessa-Guineassa on uusien lakien ansiosta perinteinen metsästys vähentynyt ja samettisirppinokkien elinalueella metsien häviäminen ollut hyvin pientä vuosien 2002–2014. Lajin kannan väheneminen saattaa olla siksi hyvin vähäistä, minkä takia vuoden 2017 listauksessa Kansainvälinen luonnonsuojeluliitto muutti lajin statusta vaarantuneesta elinvoimaiseksi.


title: Anthony Lopes

text: Anthony Lopes (s. 1. lokakuuta 1990 Givors, Ranska) on ranskalaissyntyinen portugalilainen jalkapallomaalivahti, joka edustaa Ligue 1:ssä pelaavaa Olympique Lyonnaisia. Vasenjalkainen Lopes kuuluu myös Portugalin jalkapallomaajoukkueeseen.


title: Anthony Lopes

text: Lopes on edustanut koko uransa Olympique Lyonnaisin eri joukkueita. Hän pelasi seuran kakkosjoukkueessa vuodet 2008–2011. Ykkösjoukkueessa hän debytoi Ranskan cupin välierässä Gazélec Ajacciota vastaan huhtikuussa 2012. Voittoisassa finaalissa hän ei pelannut. Eurooppa-liigassa hän pelasi ensimmäisen ottelunsa Ironi Kiryat Shmonaa vastaan joulukuussa 2012. Ligue 1:ssä Lopes debytoi huhtikuussa 2013 AS Saint-Étienneä vastaan. Kaudella 2013–2014 Lopes otti ykkösmaalivahdin paikan entiseltä ykkösveskarilta Rémy Vercoutrelta ja on ollut siitä asti Lyonin ykkösmaalivahti.


title: Anthony Lopes

text: Lopes on edustanut monia Portugalin eri ikäluokkien maajoukkueita. Vaikka hän on syntynyt ja elänyt koko ikänsä Ranskassa, hän halusi silti edustaa Portugalin jalkapallomaajoukkuetta, jonka mukaan hänet on jo kutsuttu muutaman kerran. Debyytinsä Portugalin maajoukkueessa Lopes teki maaliskuussa 2015 ystävyysottelussa Kap Verdeä vastaan. Hän kuului Euroopan-mestaruuden voittaneeseen Portugalin joukkueeseen 2016, muttei kuitenkaan päässyt pelaamaan turnauksessa. Hän on toistaiseksi pelannut ainoastaan ystävyysotteluissa.


title: Vähäjärvi (Hornio)

text: Vähäjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Kuloveden alueeseen. Järvi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.


title: Vähäjärvi (Hornio)

text: Järven pituus on 150 metriä ja leveys 70 metriä. Järven läpi virtaa Heinijärvenojan latvavedet. Järven rantametsikkö on pääosin moreeni- ja kalliopohjaista metsämaastoa, mutta ranta soistunutta metsää. Ranta on rakentamatonta eikä sinne johda teitä. Läheiseen maataloon tulee tie Hornion kylästä.


title: Laihalammi (Sastamala)

text: Laihalammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Kuloveden alueeseen. Lampi on osa Heinijärven valuma-alueesta, jonka laskujoki Heinijärvenoja laskee Lammentaustanlahdessa Rautaveteen Heinoossa.


title: Laihalammi (Sastamala)

text: Lammen pinta-ala on 1,0 hehtaaria ja sen pituus on 170 metriä ja leveys 100 metriä. Lammella on 3-5 tulo-ojaa ympäröivältä suolta. Sen luusua sijaitsee järven pohjoisrannalla, josta saa alkuunsa 2,1 kilometriä pitkä laskuoja Vähäjärveen. Toisaalta voidaan ajatella, että Laihalammi on Heinijärvenojan latvajärvi.


title: Laihalammi (Sastamala)

text: Lammen rantametsät on 0,42 kilometriä pitkä ja ranta on pääosin moreeni- ja kalliopohjaista metsämaastoa. Rannat ovat ojitettua metsäsuota, jonka ojat laskevat lampeen. Rannat ovat rakentamattomia eikä sinne johda teitä.


title: Roman Kukumberg

text: Roman Kukumberg (s. 8. huhtikuuta 1990 Bratislava) on slovakialainen jääkiekkoilija, joka edustaa Tšekin Extraligassa pelaavaa HK Hradec Kralovea, jota hän on edustanut vuodesta 2014. 184 senttimetriä pitkä ja 86 kilogrammaa painava Kukumberg laukoo oikealta ja hänen pelipaikkansa on keskushyökkääjä tai oikea laita. Kukumberg on Toronto Maple Leafsin 113. NHL-varaus . Hän ei ole kuitenkaan ikinä pelannut NHL:ssä.


title: Roman Kukumberg

text: Kukumberg aloitti uransa HK Nitrassa kotimaassaan. Sen jälkeen hän edusti niin ikään kotimaansa HK Dukla Trenčíniä vuodet 2000–2004, ennen kuin siirtyi Venäjälle, jossa hän edusti HK Neftehimik Nižnekamskia, HK Lada Toljattia, Ak Bars Kazania ja Traktor Tšeljabinskiä RSL:ssä ja myöhemmin KHL:ksi muuttuneessa liigassa vuoteen 2011 asti, jolloin Kukumberg siirtyi takaisin kotimaahansa, HC Slovan Bratislavaan, joka sekin tosin pelasi KHL:ssä. Kukumberg edusti Slovania vuoteen 2014 asti, jolloin hän siirtyi Tšekin Extraligan HK Hradec Kraloveen.


title: Roman Kukumberg

text: Kukumberg on pelannut myös Slovakian jääkiekkomaajoukkueessa. Hän on pelannut kaksissa MM-kilpailuissa, joissa Kukumberg on tehnyt 14 ottelussa tehot 0+8=8.


title: Wang Qiang

text: Wang Qiang (s. 14. tammikuuta 1992 Tianjin) on kiinalainen tennispelaaja. Parhaimmillaan hän on ollut kaksinpelissä WTA-listan sijalla 18 tammikuussa 2019. Hän on voittanut urallaan 14 ITF-turnausta kaksinpelissä. WTA-turnauksia hän on voittanut kaksi.


title: Wang Qiang

text: Vuoden 2014 Yhdysvaltain avoimissa Wang eteni toiselle kierrokselle selvitettyään ensin karsinnat ja sen jälkeen voitettuaan Paula Kanian pääsarjan ensimmäisellä kierroksella. Toisella kierroksella hän hävisi Casey Dellacqualle. Kolmannelle kierrokselle Grand Slam -turnauksissa Wang on yltänyt Ranskan ja Yhdysvaltain avoimissa 2018 sekä Australian avoimissa 2019.


title: Denisa Allertová

text: Denisa Allertová (s. 7. maaliskuuta 1993) on tšekkiläinen tennispelaaja. Parhaimmillaan hän on ollut kaksinpelissä WTA-listan sijalla 55 maaliskuussa 2016. Hän on voittanut urallaan yhdeksän ITF-turnausta kaksinpelissä.


title: Denisa Allertová

text: Lokakuussa 2014 Allertová pelasi ensimmäisessä WTA-pääsarjan ottelussaan Luxemburgissa. Hän pääsi turnaukseen karsintojen kautta ja eteni lopulta välieriin. Hän voitti turnauksessa muun muassa maailmanlistan sijalla 25 olleen Sabine Lisickin. Välierässään hän hävisi Annika Beckille.


title: Hannes Hynönen

text: Johannes ”Hannes” Hynönen (10. tammikuuta 1913 Joroinen – 30. marraskuuta 2015 Mikkeli) oli suomalainen maanviljelijä ja toisen maailmansodan veteraani. Hynönen sai laajaa huomiota tiedotusvälineissä osallistuttuaan joulukuussa 2014 Suomen tasavallan presidentin itsenäisyyspäivän vastaanotolle 101-vuotiaana. Vuonna 2017 ilmestyi kirja "Aika Velikulta – Hannes Hynösen pitkä taival 1913–2015".


title: Hannes Hynönen

text: Hynönen syntyi Joroisissa kymmenlapsiseen torppariperheeseen, mutta lapsista kolme kuoli jo hyvin nuorina. Hän kävi kansakoulun muttei aloittanut jatko-opintoja rahanpuutteen takia. Kansakoulun jälkeen Hynönen alkoi pitää yhteiskunnallista opintokerhoa kylän lapsille ja nuorille, minkä lisäksi hän harrasti teatteria. Hynönen työskenteli maanviljelijänä Mikkelin Vatilassa, mistä hän osti maatilan 23-vuotiaana.


title: Hannes Hynönen

text: Hynönen palveli talvisodan aikana Erillisosasto Omenan Mikkelin seudulta kootun tykistöpatterin hevosmiehenä Laatokan Karjalassa. Jatkosodassa hän toimi JR 1:n raskaan kranaatinheittimen johtajana eikä joutunut etulinjaan kertaakaan. Jälkimmäinen tehtävä aiheutti hänelle pysyvän kuulovamman.


title: Hannes Hynönen

text: Hynönen avioitui sotien jälkeen joulukuussa 1945 ja oli 65 vuotta naimisissa Toini-puolisonsa kanssa, kunnes jäi leskeksi 2010. Pariskunta sai kaikkiaan seitsemän lasta. Yksi pojista kuoli 1980-luvun alussa tapaturmaisesti. 1950- ja 1960-luvuilla Hynönen voitti yhdessä vaimonsa kanssa 70 palkintoa, kun hän kiersi ravikilpailuja ohjastajana. Hynönen siirtyi eläkkeelle maanviljelijän ammatista vuonna 1973. Korkeasta iästään huolimatta hän pystyi asumaan omassa kodissaan aina viimeisiin viikkoihin saakka.


title: Hannes Hynönen

text: Hynönen joutui sairaalaan marraskuun 2015 alussa kaaduttuaan kotonaan. Hän kuoli sairaalassa aamulla 30. marraskuuta 2015. Poikansa mukaan Hynönen oli pitänyt positiivisen elämänasenteensa loppuun saakka.


title: Hannes Hynönen

text: Itsenäisyyspäivän vastaanotolla viestimet kiinnostuivat Hynösestä ja hän nousi kansansuosikiksi. Vuonna 2014 hän sai 1 079 joulukorttia. Presidentti Sauli Niinistö mainitsi Hynösen uudenvuodenpuheessaan 2015. Huhtikuussa 2015 Hynönen laski kansallisen veteraanipäivän seppeleen Mikkelissä.


title: Plymouthin synagoga

text: Plymouthin synagoga on Englannissa Plymouthin kaupungissa sijaitseva synagoga, joka on perustettu vuonna 1762. Se kuuluu Grade II* -rakennussuojeluluokkaan ja on Englannin vanhin aškenasisynagoga.


title: Rebecca Peterson

text: Rebecca Peterson (s. 6. elokuuta 1995 Tukholma) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 52 lokakuussa 2018 ja nelinpelissä sijalla 95 marraskuussa 2015. Hän on voittanut urallaan yhden WTA-turnauksen nelinpelissä ja seitsemän ITF-turnausta kaksinpelissä.


title: Rebecca Peterson

text: Maaliskuussa 2014 pelatussa Miamin turnauksessa Peterson pääsi toiselle kierrokselle voitettuaan toisessa erässä luovuttaneen Mona Barthelin. Toisella kierroksella hän hävisi Jekaterina Makarovalle. Peterson pelasi Ruotsin Fed Cup -joukkueessa ensimmäisen kerran vuonna 2014.


title: Zaleilah

text: Zaleilah on romanialais-latinalaisyhtye Mandingan kappale. Kappaleen ensiesitys oli syyskuun 2011 alussa ja se palvelee heidän viidennen, "Club de Mandinga"-studioalbumin johdantosinglenä. Yhtye esitti kappaleen livenä vuoden 2011 Romanian Music Awardsissa 16. syyskuuta 2011. Se esitettiin uudenvuodenaaton tapahtumassa Romexpossa sekä livenä X Factorin finaalissa. Yhtye kuvasi musiikkivideon kappaletta varten Dubaissa, Yhdistyneissä arabiemiirikunnissa alkuvuodesta 2012. Videon ensiesitys oli helmikuussa. Saman kuukauden aikana fanien kannustamana yhtye päätti pyrkiä sillä edustamaan Romaniaa Euroviisuissa. He onnistuivat löytämään tiensä kansanäänestyksen finaaliin. He voittivat kansallisen finaalin ja tämän myötä kappale edusti Romaniaa vuoden 2012 Eurovision laulukilpailussa. Kappale esitettiin ensimmäisen semifinaalin alkupuolella sekä finaalissa 22.- sekä 26. toukokuuta Azerbaidžanin Bakussa.


title: Raf Vallone

text: Raf (Raffaele) Vallone (17. helmikuuta 1916 Tropea – 30. lokakuuta 2002 Rooma) oli yksi toisen maailmansodan jälkeisen Italian merkittävimmistä elokuvanäyttelijöistä.


title: Raf Vallone

text: Nuorena ammattijalkapalloilijan urasta haaveillut Vallone opiskeli lakia ja kirjallisuutta Torinon yliopistossa, liittyi sodan aikana Italian vastarintaliikkeeseen ja työskenteli sen jälkeen kommunistilehti "L’Unitàn" ja "La Gazzetta del Popolon" toimittajana. Sitä ennen hänellä oli pikku rooli Goffredo Alessandrinin elokuvassa "Noi vivi" vuonna 1942.


title: Raf Vallone

text: Vahva sivurooli Giuseppe De Santisin elokuvassa "Katkeraa riisiä" ("Riso amaro", 1949) teki Vallonesta heti tavattoman suositun sekä yleisön että elokuva-arvostelijoiden keskuudessa. Sitä seurasivat pääosat De Santisin ohjaamassa "Taistelu oliivipuiden varjossa" ("Non c’è pace tra gli ulivi", 1950), Pietro Germin "Toiveitten tiessä" ("Il cammino della speranza", 1950), Alberto Lattuadan "Annassa" (1951) ja monissa muissa elokuvissa. Komeapiirteinen, voimakkaita ja rehellisiä henkilöhahmoja esittänyt näyttelijä herätti huomiota myös ulkomailla, ja 1950-luvulla hän teki useita elokuvia Ranskassa. Kotimaassaan Vallonen merkkiteoksia olivat Lattuadan "Kuuma rannikko" ("La spiaggia", 1954) ja "Rakastunut Guendalina" ("Guendalina", 1957).


title: Raf Vallone

text: 1950-luvun lopulta lähtien Vallone esiintyi myös teatterissa. Hänen suurin menestyksensä oli pääosa Peter Brookin Pariisissa ohjaamassa Arthur Millerin näytelmässä "Näköala sillalta" vuonna 1958. Myöhemmin Vallone työskenteli Hollywoodissa muun muassa Anthony Mannin "El Cidissä" (1961), Otto Premingerin "Kardinaalissa" (1963), John Hustonin "Kremlin kirjeessä" ("The Kremlin Letter", 1970) sekä monissa muissa tasoltaan vaihtelevissa elokuvissa. Hänen televisiorooleistaan suosituin oli Sandro Bolchin sarjaelokuvassa "Il mulino del Po" (1963). Vallonen viimeisiä näyttelijäsuorituksia oli kardinaali Lamberton rooli Francis Ford Coppolan "Kummisetä III:ssa" (1990). Vuonna 2001 hän julkaisi omaelämäkertansa "Alfabeto della memoria" (”Muistin aakkoset”).


title: Raf Vallone

text: Vallone oli naimisissa näyttelijä Elena Varzin kanssa. Hänen lapsensa Saverio ja Eleanora ovat myös näyttelijöitä.


title: Jane Bown

text: Jane Hope Bown (13. maaliskuuta 1925 – 21. joulukuuta 2014) oli brittiläinen valokuvaaja. Legendaksi sanottu Bown aloitti uransa valokuvaajana Observerissa vuonna 1949 tehtävänään ottaa muotokuva Bertrand Russellista. Sen jälkeen hän teki töitä lehdelle runsaat 50 vuotta ja kuvasi muotokuvia muun muassa Samuel Beckettistä, kuningatar Elisabet II:sta, The Beatlesista, Björkistä, Sinead O’Connorista ja Orson Wellesistä.


title: Sladeniaceae

text: Sladeniaceae on pieni kasviheimo koppisiemenisten Ericales-lahkossa, johon kuuluu tunnetuimpana heimona kanervakasvit (Ericaceae).


title: Sladeniaceae

text: Heimon kasvit ovat ainavihantia puita, joilla on tavallisesti sahalaitaiset ja korvakkeettomat lehdet. Kukinto on lehtihankainen viuhko, jossa on pieniä, alle puolisenttisiä kukkia. Heteitä niissä on 10-15, ja niiden ponnet avautuvat kärjestään. Sikiäin on yhdislehtinen ja koostuu kolmesta tai viidestä emilehdestä, joissa kussakin on vähintään kaksi siemenaihetta kärki- tai aksiletyyppisessä istukassa. Vartalo on lyhyt, mutta suhteellisen pitkäliuskainen. Hedelmä on rakokota tai lohkohedelmämäinen.


title: Sladeniaceae

text: Heimon kaksi sukua kasvaa erillisillä alueilla. "Sladenia" on kaakkoisaasialainen, "Ficalhoa" itäafrikkalainen.


title: Sladeniaceae

text: Heimo on aiemmin yhdistetty usein teekasveihin (Theaceae). Läheisin sukulaisheimo on Pentaphylacaceae.


title: Mikael Wikstrand

text: Erik Arne Jan Mikael Wikstrand (s. 5. marraskuuta 1993 Karlstad, Ruotsi) on ruotsalainen jääkiekkopuolustaja, joka pelaa SHL-joukkue Färjestad BK:ssa. Elite Prospects -sivuston mukaan hän on pelityyliltään kahden suunnan puolustaja, joka pelaa yksinkertaista peliä ja on käyttökelpoinen useissa eri tilanteissa. Wikstrandilla on kova laukaus ja hän on taitava avaamaan peliä. Wikstrandilla on myös itsevarmuutta ja hyvä hermokontrolli fyysisessä pelissä.


title: Mikael Wikstrand

text: Wikstrand on IFK Oren kasvatti. Hän pelasi jo 15-vuotiaana kolme miesten peliä Ruotsin III-divisioonassa kaudella 2008–2009. Wikstrand siirtyi seuraavaksi kaudeksi 2009–2010 Mora IK:hon, jossa hän pelasi paljon sekä J20- että J18-junioreissa. Wikstrand teki kesäkuussa 2010 kolmivuotisen sopimuksen seuran Ruotsin toiseksi korkeimmalla sarjatasolla HockeyAllsvenskanissa pelaavan miesten joukkueen kanssa. Hän pelasi sarjassa kaudella 2010–2011 28 runkosarja- ja kahdeksan Kvalserien-ottelua jääden ilman tehopisteitä. Kaudella 2011–2012 Wikstrand teki Allsvenskanissa 47 runkosarjaottelussa tehot 2+1=3.


title: Mikael Wikstrand

text: Ottawa Senators varasi Wikstrandin seitsemännellä kierroksella 196. pelaajana . Kaudella 2012–2013 Wikstrand jakoi tehoilla 12+13=25 Allsvenskanin puolustajien pistepörssin kuudennen sijan IK Oskarshamnin Sam Lofquistin kanssa. Tammikuussa 2013 hän teki vuoden mittaisen jatkosopimuksen Moran kanssa. Kesken kauden 2013–2014, joulukuussa 2013 Wikstrand siirtyi kuitenkin sarjatasoa ylemmäs SHL-joukkue Frölunda HC:hen. Hänen tulokaskautensa liigassa toi 19 runkosarjaottelussa tehot 4+7=11 sekä seitsemässä playoff-ottelussa tehot 1+1=2. Wikstrand teki SHL-debyyttinsä Tapaninpäivänä 26. joulukuuta 2013 vieraissa Skellefteå AIK:ta vastaan. Hän teki ottelussa myös ensimmäisen SHL-maalinsa ja sai syöttöpisteen John Klingbergin tekemään ylivoimamaaliin.


title: Mikael Wikstrand

text: Toukokuussa 2014 Wikstrand teki kolmivuotisen tulokassopimuksen Ottawa Senatorsin kanssa, mutta hän pelasi kauden 2014–2015 vielä lainalla Frölundassa. Wikstrandin ensimmäinen kokonainen SHL-kausi toi 46 runkosarjaottelussa tehot 5+15=20 sekä 13 playoff-ottelussa viisi syöttöpistettä. Hän voitti joukkueessa kauden aikana Mestarien liigan hopeaa. Kaudeksi 2015–2016 Wikstrand siirtyi vuoden mittaisella sopimuksella Färjestad BK:hon jatkamaan lainalle Senatorsista. Seuran harjoitusleirien yhteydessä Senators oli halukas pitämään hänet organisaatiossa ja Wikstrand itsekin oli valmis aloittamaan kautensa Pohjois-Amerikassa. Syyskuussa 2015 hän kuitenkin poistui yllättäen ilmoittamatta harjoitusleiriltä ja palasi kotimaahansa aikomuksenaan jatkaa Färjestadissa. Senators ja Wikstrand riitaantuivat ja seuran GM Bryan Murray hyllytti hänet ammattilaispeleistä. Murray kommentoi "Ottawa Sun" -lehdelle:


title: Mikael Wikstrand

text: Reilu kuukausi myöhemmin Wikstrand kertoi poistumisensa syyksi veljensä leukemian. Hän pahoitteli Senatorsille, että ei kertonut seuralla tilanteestaan, jonka Wikstrand halusi myös pitää perheen omana tietona. Tammikuussa 2016 Senators antoi hänelle lopulta peliluvan Färjestadiin. Wikstrand pelasi runkosarjassa 17 ja CHL:ssä kolme ottelua.


title: Mikael Wikstrand

text: Lokomotiv Jaroslavl varasi Wikstrandin ensimmäisellä kierroksella 33. pelaajana . Saman vuoden toukokuussa hän teki Färjestadin kanssa nelivuotisen jatkosopimuksen. Wikstrandin pelaajaoikeudet pysyivät kuitenkin vielä Senatorsilla kauden 2016–2017 ajan. Kaudella 2017–2018 hän voitti Färjestadin sisäisen tehotilaston lukemalla +18.


title: Mikael Wikstrand

text: Wikstrand edusti Ruotsia Pyeongchangin olympiakisoissa 2018 sekä MM-kilpailuissa vuonna 2018, jolloin hän voitti maailmanmestaruuden. Yhteensä Wikstrand on pelannut 23 A-maaottelua tehopistein 2+8=10. Hän teki A-maajoukkuedebyyttinsä Euro Hockey Challengessa 9. huhtikuuta 2014 Rapperswil-Jonassa Sveitsiä vastaan. Ensimmäisen A-maajoukkuemaalinsa Wikstrand teki Pyeongchangin olympiakisojen avausottelussa 15. helmikuuta 2018 Etelä-Korean Gangneungissa Norjaa vastaan.


title: Mikael Wikstrand

text: Wikstrand pelasi alle 20-vuotiaiden MM-kilpailuissa vuonna 2013, jolloin hän voitti hopeaa. Valmennus valitsi Wikstrandin Ruotsin turnauksen yhdeksi kolmesta parhaasta pelaajasta. Hän pelasi myös alle 18-vuotiaiden MM-kilpailuissa vuonna 2011 voittaen hopeaa sekä Ivan Hlinkan muistoturnauksessa vuonna 2010 voittaen pronssia. Yhteensä Wikstrand on pelannut 28 nuorten ja 23 poikien maaottelua.


title: Ohuthuulikeltti

text:
Ohuthuulikeltti ("Liza ramada") on kelttikaloihin kuuluva merikala. Se kasvaa yleensä noin 35 cm pitkäksi.
Se elää Atlantin itäosissa Etelä-Norjasta Marokkoon, myös Välimeressä ja Mustassameressä.


title: Ohuthuulikeltti

text: Koiraat kutevat ensimmäisen kerran 2–3-vuotiaina, naaraat pari vuotta vanhempina. Kutu tapahtuu syksyllä, paitsi Britteinsaarten rannikolla alkukesästä.


title: Ohuthuulikeltti

text: Lajia on tavattu muutaman kerran Suomessa.


title: Maneater

text: Maneater on kanadalaisen laulaja-lauluntekijä Nelly Furtadon kappale. Sen sanoittivat Furtado, Timothy "Timbaland" Mosley, Jim Beanz ja Nate "Danja" Hills Furtadon kolmannelle, Loose-studioalbumille. Kappaleen tuottivat Timbaland sekä Danja ja se sisältää viitteitä 1980-luvun artistien kuten Eurythmicsin ja Hall & Oatesin kappaleista. Furtado on paljastanut Hall & Oatesin samannimisen kappaleen toimineen inspiraationa kappaletta sanoitettaessa ja tuotettaessa.


title: Maneater

text: Albumin ensimmäisenä singlejulkaisuna Euroopassa "Maneateristä" tuli yksi Nelly Furtadon suosituimmista kappaleista, saavuttaen Britannian singlelistan kärjen sekä muita sijoituksia kymmenen parhaan joukossa ympäri Manner-Eurooppaa. Australiassa kappale julkaistiin albumin toisena singlenä, jossa se pääsi viiden parhaan joukkoon sekä Pohjois-Amerikassa, jossa siitä tuli klubihitti, mutta menestyi kaupallisesti huonommin kuin albumin johdantosingle "Promiscuous". Kappale sai pääosin positiivisen vastaanoton musiikkikriitikoilta.


title: Vladimirskajan metroasema

text: Vladimirskaja () on Pietarin metron Kirovin–Viipurin linjan asema. Asema avattiin 15. marraskuuta 1955, sijaitsee asemien Ploštšad Vosstanija ja Puškinskaja välissä. Asemalta on vaihtomahdollisuus Pravoberežnajan linjan metroasemalle Dostojevskaja.


title: Peshawarin kouluhyökkäys

text: Peshawarin kouluhyökkäys tapahtui 16. joulukuuta 2014, kun Pakistanin talibaneihin kuuluneet jäsenet hyökkäsivät armeijan ylläpitämään kouluun Peshawarissa Luoteis-Pakistanissa. Iskussa sai surmansa 141 ihmistä. Pakistanin armeija kertoi surmanneensa seitsemän hyökkääjää. Afganistanin taliban tuomitsi kouluhyökkäyksen islamin vastaisena.


title: Dalmatiannokkasärki

text: Dalmatiannokkasärki ("Chondrostoma knerii") on särkikalojen heimoon kuuluva entisen Jugoslavian alueella elävä kalalaji. Johann Jakob Heckel kuvasi lajin ensimmäisenä vuonna 1843.


title: Dalmatiannokkasärki

text: Laji voi kasvaa 28 senttimetriä pitkäksi ja painaa noin 200 grammaa.


title: Dalmatiannokkasärki

text: Dalmatiannokkasärkiä tavataan vain Neretva-joen vesistössä Bosnia ja Herzegovinan sekä Kroatian alueella.


title: Andrea Bosic

text: Andrea Bosic (15. heinäkuuta 1919 Gomilsko, Maribor – 8. tammikuuta 2012 Bologna) oli slovenialaissyntyinen italialainen näyttelijä.


title: Andrea Bosic

text: Slovenialaiseen talonpoikaisperheeseen syntynyt Bosic päätyi toisen maailmansodan aikana Roomaan, jossa hän opiskeli teatteritaiteen akatemiassa. Hän työskenteli teatterissa ja teki ensimmäisen elokuvaroolinsa vuonna 1951. 1960- ja 1970-luvuilla Bosic esiintyi lukuisissa seikkailuelokuvissa ja spagettiwesterneissä. Hän näytteli myös useissa televisioelokuvissa.


title: Anna Puun diskografia

text: Tämä artikkeli on suomalaislaulaja Anna Puun diskografiasta.


title: Boeing B-50 Superfortress

text: Boeing B-50 Superfortress on yhdysvaltalainen raskas nelimoottorinen ja mäntämoottoreilla varustettu pommituskone. Se oli ensi sijassa SAC:n (USAAF:n strateginen pommituslennosto) strategisen käytön kaukopommittaja, jolla oli kyky käyttää ydinpommeja. Konetyyppi oli kehitetty edeltäjästään, jolla oli myös sama nimi: Boeing B-29 Superfortress. Aktiiviin palveluskäyttöön konetyyppi saapui samaan aikaan, kuin Convair B-36 Peacemaker: vuonna 1948.


title: Boeing B-50 Superfortress

text: B-50 oli edeltäjäänsä jonkin verran nopeampi (n. +65 km/t , enin lentonopeus 640 km/h) ja suoritusarvollisesti jonkin verran parempi. Lakikorkeus oli 11 500 metriä. Koneen suurin pommikuorma oli suuruudeltaan 12 600 kg. B-50:tä käytettiin myös ilmatankkaukseen sekä säähavainto- ja tiedustelulentokoneena. Suihkupommittajien (mm. B-47 ja B-52) nopeatahtinen esiinmarssi syrjäytti 1950-luvulta alkaen B-50 -konetyypin strategisista pommitustehtävistä. Lopullinen tämän konetyypin käytöstä poisto tapahtui kuitenkin vasta vuonna 1965.


title: Matkun koulu

text:
Matkun koulu on lakkautettu Forssan kaupungin Matkussa toiminut alakoulu. Siinä oli kolme perusopetusryhmää ja esikouluryhmä, 0-2, 3-4 ja 5-6. Painopistealueena olivat yleissivistävät aineet.
Koulu perustettiin 1900-luvun alussa. Viimeinen koulurakennus valmistui 1960-luvulla. Kun Koijärven koulu valmistui, oppilaat siirtyivät sinne joulukuussa 2014.


title: Koijärven koulu

text: Koijärven koulu on Forssassa toimiva alakoulu. Uusi koulurakennus otettiin käyttöön joulukuussa 2014. Samalla lopetettiin Matkun koulu, jonka oppilaat siirtyivät uuteen kouluun.


title: Koijärven koulu

text: Uuden koulun rakentamisessa tehtiin paljon talkootyötä. Kannatusyhdistys organisoi piha- ja ympäristörakentamista.


title: HMS Black Swan (L57)

text: HMS Black Swan (viirinumero L57, U57 ja F57) oli Britannian Kuninkaallisen laivaston Black Swan -luokan sluuppi, joka palveli toisessa maailmansodassa.


title: HMS Black Swan (L57)

text: Alus tilattiin 1. elokuuta 1938 Scotstounista Yarrow and Companylta osana vuoden 1937 laivasto-ohjelmaa. Sen köli laskettiin 20. kesäkuuta 1938 ja alus laskettiin vesille 7. heinäkuuta seuraavana vuonna kumminaan rouva Hogart. Alus valmistui 27. tammikuuta 1940.


title: HMS Black Swan (L57)

text: Palvelukseenoton ja varustamisen jälkeen alus siirrettiin Portlandiin koulutukseen valmistautumaan operatiivisiin tehtäviin. Koulutuksen päätyttyä alus liittyi Rosythin saattajaoosastoon ilmatorjunta-aluksena suojatakseen itärannikon saattueita. Saksan hyökättyä Norjaan alus siirrettiin 8. maaliskuuta Kotilaivastoon tukemaan maihinnousuja Norjaan.


title: HMS Black Swan (L57)

text: Alukselle kuormattiin 14. maaliskuuta Rosythissä merijalkaväkeä ja maavoimien ilmatorjunta- ja valaisuyksiköitä sekä erilaista materiaalia. Se lähti "HMS Aucklandin", "HMS Flamingon" ja "HMS Bitternin" kanssa Andalsnesiin operaatio Primrosessa. Seuraavana päivänä matka viivästyi kovan myrskyn vuoksi aluksen hakeutuessa suojaan Invergordoniin. Aluksella olleet joukot laskettiin maihin 17. maaliskuuta Andalsnesissä, minkä jälkeen alus siirtyi Alesundiin laskeakseen maihin tykit miehistöineen. Lopulta alus palasi Andalsnesiin ilmatorjunta-alukseksi. Alus oli 19. maaliskuuta alkaen kaksi vuorokautta jatkuvien ilmahyökkäysten kohteena Ronsdalinvuonossa. Se siirtyi 20. maaliskuuta Andalsnesiin ollen ilmahyökkäysten maalina. Seuraavana päivänä risteilijä "HMS Curacao" vapautti aluksen ilmatorjuntatehtävästä ja se palasi Britteinsaarille täydentämään ammusvarastojaan.